ئه‌شواق حامد: كۆمه‌ڵگا رێگری نه‌كه‌ن له‌وه‌ی كچان بێنه بواری وه‌رزش\nئه‌شواق حامد حسێن كه ماوه‌ی 3 ساڵه یاریزانی تیپی باله‌ی كچانه‌و دانیشتووی ده‌ربه‌ندیخانه، له‌باره‌ی ئاره‌زوو و یارییه‌كانی چه‌ند زانیارییه‌ك ده‌خاته‌ڕوو. كه 25 بۆ 30 یاریزانن و به هاوكاری مامۆستا ئه‌حمه‌د عه‌لی راهێنان و یاری ده‌كه‌ن.\nسه‌باره‌ت به‌وه‌ی چۆن هاته بواره‌كه‌وه ده‌ڵێت: هه‌ر له ته‌مه‌نی 7 ساڵانه‌وه به‌رده‌وام به‌شداری تۆپی پێ و راكردن و گۆڕه‌پان و مه‌یدان و هه‌موو یاریه‌كانم كردووه، به رێژه‌یه‌كی زۆریش تۆپی پێ و ماوه‌ی 4 بۆ 5 ساڵ یاریزان بووم، به‌ڵام به‌هۆی نه‌بوونی تۆپی پێی كچان له شاره‌كه‌م رووم كرده باله‌و ئێستا خۆشه‌ویسترین یارییه لای من و شانازی به راهێنه‌ره‌كه‌مه‌وه ده‌كه‌م و ئاواتمه وه‌كو ئه‌و بتوانم یاری بكه‌م. به‌وپێیه‌ی باله ئاواتمه‌و ژیانی منه.\nله وه‌ڵامی ئه‌وه‌ی به‌شداری چه‌ند بتوڵه‌ی كردووه، وتی: به كه‌می به‌شداریم كردووه به‌هۆی ئاستی تازه‌ی تیپه‌كه‌مانه‌وه كه تازه پێگه‌شتووین و به‌وهیوایه‌م له داهاتوودا به‌شداری زیاترو ئاستی باشتر پێشكه‌ش بكه‌ین.\nله‌باره‌ی دابینكردنی كات بۆ یاریكردنه‌كه‌ی وتی: سه‌ره‌كیترین كار له ژیانمدا بیری لێبكه‌مه‌وه كات دانانمه بۆ وه‌رزشه‌كه‌م، بۆیه به‌رده‌وام كاره‌كانی كه‌م به‌زوویی ته‌واوده‌كه‌م بۆ ئه‌وه‌ی كاتی ته‌مرینم بۆ بمێنێته‌وه.\nله وه‌ڵامی ئه‌وه‌ی هانده‌ری چ یانه‌یه‌كی جیهانییه؟ وتی: هانده‌ری ریاڵ مه‌دریدم.\nله‌باره‌ی كۆت و به‌ندی كۆمه‌ڵگاشه‌وه كه هه‌ندێكجار رێگری له كچان ده‌كرێت بچنه بواری وه‌رزشه‌وه، ئه‌و یاریزانه وتی: هیوادارم ئه‌و ئه‌قڵیه‌ته كۆنه كۆتایی پێبێت و كچان بیانه‌وێت هه‌ر بوارێكیان ده‌وێت و ئاره‌زووی ده‌كه‌ن تێیدا سه‌ركه‌وتوو بن.\nسه‌باره‌ت به‌وه‌ی روبه‌ڕووی هیچ گرفتێك بووه‌ته‌وه له رابردوودا، ئه‌و یاریزانه وتی: روبه‌ڕووی زۆر گرفت بوومه‌ته‌وه، ناخۆشترینان قسه‌ی هه‌ڵبه‌سراو و ناڕاسته‌كانی خه‌ڵك بووه، به‌ڵام له‌گه‌ڵ ئه‌وه‌شدا قسه‌كانیان زیاتر هانیدام به‌رده‌وام بم و به‌ره‌وپێش بچم. له به‌رامبه‌ریشدا خێزانه‌كه‌م زۆر هاوكاریان كردووم و پشت و په‌نام بوون به شێوه‌یه‌ك له‌گه‌ڵ ئاره‌زووه‌كانمدان كه بۆ رۆژی له‌دایكبوونم تۆپی باله‌یان به‌دیاری بۆ هێنابووم چونكه ده‌زانن لای من له ئه‌ڵماس زیاتر بایه‌خی هه‌یه.\nله‌باره‌ی ئه‌وه‌ی جوڵه‌ی وه‌رزشی بۆ له‌شجوانی و ته‌ندروستی پێویسته؟ ئه‌شواق وتی: به‌ڵێ، به‌دڵنیاییه‌وه هه‌موو كه‌سێك پێویسته وه‌رزش بكات بۆ ته‌ندروستی.


تەڤگەری ئازادیی سکاڵای دژی ئاسایشی پەدەکە تۆمار کرد – کوردی – RojNews.News\n12/08/2020 - 12:00:04 pm\nدژی دەستگیرکردنی ئەندامەکانیان و چالاکوانانی هەولێر، ئەمڕۆ تەڤگەری ئازادیی لە ڕێگەی هاوسەرۆکەکەیەوە دژی ئاسایشی پەدەکە لە پۆلیسی سلێمانی سکاڵایان تۆمارکرد و ڕاشیانگەیاند، کە ئەگەر ئەم سکاڵایەش نەگاتە شوێنی خۆی ئەوا لە چوارچێویەی دادگای عێراق و ئاستی نێودەوڵەتی ئەو دۆسیەیە دەجوڵێنن.\nدەربارەی سکاڵاکەیان محەمەد عەبدوڵا هاوسەرۆکی تەڤگەری ئازادیی کۆمەڵگەی کوردستان وتی، بە هۆکاری گرتنی هەڤاڵانیان لە لایەن ئاسایشی هەولێرەوە، سکاڵایان لە دژی شێوازی گرتنرکان تۆمار کردووە، کە بە بێ “گەڕانەوە بۆ یاسا و بە بێ بوونی هیچ بەڵگەیەک بووە، لە کاتێکدا تەڤگەری ئازادیی فەرمیەتی خۆی هەیە”.\nهاوسەرۆکی تەڤگەری ئازادیی داوایکرد، هەرچی زووە دەستگیرکراوانی هەولێر ئازادبکرێن و سەلامەتی ژیانیشی خستە ئەستۆی ئاسایشی پەدەکە لە هەولێر.\nمحەمەد عەبدوڵا وتیشی: ئەگەر ئەم دۆسییەیە نەگاتە شوێنی خۆی، ئێمە لە دادگای ئیتحادی لە بەغدا سکاڵا تۆمار دەکەین و لە لایەن هەڤاڵانمان لە ئەوروپا و لە سەرجەم ناوەندەکان ئەم دۆسیەیە دەجوڵێنین و ڕەنگە تا دادگای لاهای ببەین، کە هەڤاڵانمان و ئەندامانمان لە سەر هەڵوێستی نیشتمانی و تێکۆشانیان بۆ ئازادی و دیموکراسی زیندانی دەکرێن.\nجێگای ئاماژەیە، سێ ئەندامی ئەنجومەنی هەولێری تەڤگەریی ئازادیی، بەناوەکانی “د.ناجی حاجی، ئەیوب حەمەد بەحرکەیی، تەحسین یاسین جەعفەر”، هەروەها سەمیرە حەمەدئەمین ئەندامی ئەنجومەنی ڕژاک و چالاکوانێک بەناوی بەهار، لە ئێستادا لە زیندانەکانی ئاسایشی هەولێردان.


بە وێنە..زیندانێکی ترسناک بەم بڕە پارەیە دەفرۆشرێت – Politic Press\nبە وێنە..زیندانێکی ترسناک بەم بڕە پارەیە دەفرۆشرێت\nزیندانێکی کۆن لە ئەمریکا بە ناوی جەیل ڤایسەبڵ ئەند ئایدەبڵ کە بە دیاردەی نادیار ناسراوە، لە ویلایەتی فلۆریدا بۆ فرۆشتن دانرا.\nڕۆژنامەکان ئاشکرایان کرد زیندانەکە بە بڕی ١٣٩ هەزار دۆلار بۆ فرۆشتن دانراوە، زیندانەکە لە ساڵی ١٩٢٨ تاساڵی ١٩٦٨لە ترینتۆن بەکارهاتووە، بیناکە ٨ ژووری نوستن و ٨ گەرماوی تێدایە، لەسەر چارەکە دۆنمێک زەوی دروست کراوە.\nکەسانی شارەزا باسی بیناکە دەکەن بە ڕاوچی ناوی دەبەن، دەڵێن پێش ئەوی بچیتە ناو بیناکەوە ئەو تارماییانە دەبینی کە ڕۆژانە بەدەوریدا دەسوێنەوە، رەنگە پەیوەندیت لەگەل ببەستن، هەروەها ئاماژە بەوەش دەدەن کە ئەو شوێنە چەندین کێشە و کوشتن تێیدا ڕوویداوە.\nهەروەها تا ساڵی ١٩٦٦، ئەم زیندانە هیچ پاسەوانێکی نەبووە، زیندانکراوەکان بە تەنها لە بیناکە بوون بۆ ماوەی ٣٨ ساڵ، چەندین ڕووبەڕووبوونەوەی ترسناک لە نێوانیان دا ڕوویداوە، ئاماژە بەوەش دراوە دوو بەرێوبەری پۆلیس کوژراون کاتێک لەسەدەی ڕابردوو هەوڵی وەستاندنی دزیکردنیان داوە لەو بینایە.\nڕووخانی پردێکی بەناوبانگ\nنیسان ئۆتومبیلێکی نوێ دروست دەکات\nشوێنەوارێک لە سکۆتلاند هەمان تەمەنی ستونئەیجی هەیە\nپیاوێکی تەمەن ١١١ ساڵ نهێنی تەمەنەکەی ئاشکرا دەکات\nدوای ٢٠٠ساڵ ٤ هەسارەی نوێ دۆزرایەوە


پەرلەمانی ئیسڕائیل هەفتەی داهاتوو دەنگ لەسەر حکومەتی نوێی وڵاتەکە دەدات\nڕابەری ئۆپۆزسیۆنی ئیسڕائیل یائیر لاپید\nسەرۆکی کنیست ( پەرلەمان )ی ئیسڕائیل یاریڤ لیڤین وتی هەفتەی داهاتوو دانیشتنێک ڕێکدەخات بۆ دەنگدان لەسەر حکومەتی نوێی وڵاتەکە، ئەمەش لەوانەیە کۆتایی بە فەرمانڕەوایی سەرۆک وەزیری ئیسڕائیل بنیامین نەتانیاهو بهێنێت.\nلەلای خۆیەوە نەفتاڵی بێنێتی نەتەوە پەرست کە پێدەچێت پۆستی سەرۆک وەزیری ئیسڕائیل بگرێتەدەست، داوای لە نەتانیاهو کرد " خۆی بەدەستەوە بدات " و هیچ هەوڵێک نەدات بۆ هاندانی حیزبەکان تاوەکو حکومەتە نوێیەکە ڕەت بکەنەوە.\nبێنێت داوای لە سەرۆکی پەرلەمان کرد بڕیاری دواخستنی دەنگدانەکە نەدات و لەسەر متمانە دانیشتنەکەی پەرلەمان ڕێکبخات، ئەمە لەکاتێکدا سەرۆکی پەرلەمان یەکێکە لەوانەی پشتیوانی لە نەتانیاهو دەکات.\nلیڤین بە فەڕمی بە ئەندامانی پەرلەمانی ڕاگەیاند ڕابەری ئۆپۆزسیۆنی ئیسڕائیل یائیر لاپید پێی ڕاگەیاندووە ڕێکەوتوون لەسەر پێکهێنانی هاوپەیمانێتیەکی نوێ، هەروەها ڕاشیگەیاند تاوەکو 14 ی مانگی شەش لەڕێی یاساوە دەنگدانی لەسەر دەکرێت بۆ پەسەندکردن یاخود ڕەت کردنەوەی.\nلیڤین وتی " کاتی دانیشتنەکەی پەرلەمان بۆ پەسەندکردنی 36 ەمین حکومەتی ئیسڕائیل بە ئەندامانی پەرلەمان ڕادەگەیەندرێت." ئەمەش هەفتەیەک دەداتە نەتانیاهو تاوەکو هەوڵی ئەوە بدات لایەنەکانی هاوپەیمانێتیەکە ڕازی بکات لە هاوپەیمانێتیەکە بکشێنەوە.


هەمواركردنەوەی یاسای هەڵبژاردنی ئەنجومەنی پارێزگاكان – Knwe.org\nسەرەکی » مانشێت » هەمواركردنەوەی یاسای هەڵبژاردنی ئەنجومەنی پارێزگاكان\n15 حزب و لایەنی كوردستانی لە كەركوك:\nهەمواركردنەوەی یاسای هەڵبژاردنی ئەنجومەنی پارێزگاكان\nپەرلەمانتار رێبوار تەها: لە دادگای فیدراڵی تانە لە یاساكە دەدەین\n15 حزب و لایەنی كوردستانی و ژمارەیەك لە پەرلەمانتارانی كەركوك «هەمواركردنەوەی یاسای هەڵبژاردنی ئەنجومەنی پارێزگاكانی عیراق» بە پێویست دەزانن.\nدوێنێ لە كەركوك كۆبوونەوەیەكی هاوبەش لەنێوان نوێنەرانی 15 حزب و لایەنی كوردستانی و ژمارەیەك لە پەرلەمانتارانی كەركوك لە ئەنجومەنی نوێنەرانی عیراق بەڕێوەچوو. دوای كۆبوونەوەكەش لە كۆنگرەیەكی رۆژنامەنووسیدا پەیامی هاوبەشی حزب و لایەنە كوردستانییەكان خوێنرایەوە و تێیدا هاتبوو «وەكو لایەنە كوردستانییەكان پێمانباشە هەڵبژاردنی ئەنجومەنی پارێزگاكان لە كەركوك بكرێت، چونكە كەركوك بۆ چەند خولێكە لە هەڵبژاردنی ئەنجومەنی پارێزگاكان بێبەشكراوە، بەڵام نابێت ئەو كارە لەسەر حسابی مافی كورد بێت لە كەركوك».\nهەروەها رێبوار تەها ئەندامی ئەنجومەنی نوێنەران رایگەیاند: لەگەڵ پێكهاتەكانی تری كەركوك، هەوڵدەدەین یاسای هەڵبژاردنی ئەنجومەنی پارێزگاكان سەرلەنوێ هەمواربكرێتەوە، ئەگەر ئەوە نەكرێت، رێگەی دادگای فیدراڵیی عیراق دەگرینەبەر و تانە لە یاساكە دەدەین و رێوشوێنی یاسایی دەگرینەبەر.\nلاهور شێخ جه‌نگی: ئاسایش و ئارامیی، بایه‌خ و به‌های باڵای هه‌یه\nبافڵ تاڵه‌بانی: چاره‌سه‌ركردنی كێشه‌كان\nسەرۆک کۆمار: هەڵبژاردنێكی پێشوەختەی پاك و بێگەرد


پەڕلەمانتارێكی گۆڕان وەڵامی هەڤاڵ ئەبوبەكر دەداتەوە“سلێمانی بەهۆی بێ جورئەتی بەرپرسەكانی غەدری لێ دەكرێت” – تۆڕی میدیایی خەڵک\nپەڕلەمانتارێكی گۆڕان وەڵامی هەڤاڵ ئەبوبەكر دەداتەوە\n“سلێمانی بەهۆی بێ جورئەتی بەرپرسەكانی غەدری لێ دەكرێت”\n2019/07/15 - 5:49 PM\nئەندامێكی پەڕلەمانی عیراق ڕایدەگەیەنێت، سلێمانی ئەو شارەیە، كە زۆر دەمێكە بە هۆی ناكارایی و بێ جورئەتی بەرپرسەكانیەوە غەدرێكی گەورەی سیاسی و ئیداری پلان بۆدارێژراوی دەرحەق ئەنجامدەدرێت، دەشڵێت: “ئەو زمانەی پارێزگاری سلێمانی بەكاری دەهێنێت چی جیاوازە لە زمانی ئەو حزبیانەی تەنها لەبەرئەوەی دەستمان بۆ مەلەفی نەوت برد تەخوینیان كردین”.\nهۆشیار عەبدوڵا، ئەندامی پەڕلەمانی عیراق لە ڕوونكردنەوەیەكدا، لەسەر وتەكانی پارێزگاری سلێمانی ڕایگەیاند، لە كۆنگرەیەكی ڕۆژنامەیدا هەڤاڵ ئەبوبەكر دژی هەموو ئەو پەڕلەمانتارانە قسەی كرد، كە داوای ئەوە دەكەن حكومەتی هەرێم نەوت ڕادەستی بەغدا بكات، بێ ئاگا لەوەی ئەوە بڕگەیەكی یاسای بودجەی ۲٠۱۹ یە و ئەوانەی ئەو داوایە دەكەن داوا دەكەن یاسا جێبەجێ بكرێت، جا ئەو زمانە چی جیاوازە لە زمانی ئەو حزبیانەی تەنها لەبەرئەوەی دەستمان بۆ مەلەفی نەوت برد تەخوینیان كردین.\nدەشڵێت: “ئیدارەدانی سوتەمەنی و چۆنێتی دابەشكردنی سوتەمەنی لە تێكڕای پارێزگاكان ئێستاش و ڕابردووش پڕە لە كەموكوڕی و گەندەڵی ئەوەش بەسەر جادەكانەوە، بە ڕیزی بەرمیل و كڕین و فرۆشی كۆبۆن و زۆر وردەكاری دیكەوە دیارە و پێویست ناكا كەس لەو ڕوەوە پاكانە بكات”.\nڕاشیگەیاندووە، سلێمانی شارێكی گەورەیە نەك بەمانا جوگرافیەكەی، بەڵكو بەمانا مەعنەوی و سیاسیی و میژوییەكەی، پارێزگاربوون بۆ شارێكی وەك سلێمانی، كە بۆ هەمووان شانازی و شكۆی نیشتیمانپەروەیە پێویستی بە زمانێكی دەقیقتر و وردتتر و ڕاقیتر هەیە لەو زمانەی بەداخەوە هەڤاڵ ئەبوبەكر لە كۆنگرە ڕۆژنامەوانیەكەیدا قسەی پێكرد.\nسەبارەت بە مەلەفی سوتەمەنی و شتیتریش\nڕوونكردنەوەیەك دەربارەی تێگەیشتنەكانی هەڤاڵ ئەبوبەكر پارێزگاری سلێمانی\nچەند رۆژی رابردوو ، لە كۆنگرەیەكی رۆژنامەییدا ، كاك هەڤاڵ ئەبوبەكر دژی هەموو ئەو پەرلەمانتارانە قسەیكرد كە داوای ئەوە دەكەن حكومەتی هەرێم نەوت ڕادەستی بەغدا بكا، بێ ئاگا لەوەی ئەوە بڕگەیەكی یاسای موازەنەی ۲٠۱۹ یە و ئەوانەی ئەو داوایە دەكەن داوا دەكەن یاسا جێبەجێبكرێ، ئایا كاك هەڤاڵ دژی جێبەجێكردنی یاسایە؟! جا ئەو زمانە چی جیاوازە لە زمانی ئەو حزبیانەی تەنها لەبەر ئەوەی دەستمان بۆ مەلەفی نەوت برد ، تەخوینیان كردین ؟! \nئێستاش نازانم بە چ لۆژێكیك وە بۆچی كاك هەڤاڵ لە قسەكانیدا مەسەلەی رادەستكردنی نەوتی هەرێمی بەستەوە بەكێشەی نەوتی سپی و سوتەمەنی و پشكی پارێزگاكان ، لە كاتێكا ئەو باشدەزانێ و بە شایەتی زۆر لا ئێمە هەوڵی ئەوەمانداوە نوسرا و هەوڵەكانی پارێزگاری سلێمانی لە وەزارەتی نەوت لە بەغداد كێشەیان بۆ دروست نەبێت و بە زویی رایی ببن وە بەردەوامی داكۆكیمان لە پشكی پارێزگاكانی هەرێم كردوە، هیوادارام ئەوە شەڕی بە وەكالەت نەبێت!\nراستیەكەی ئیدارەدانی سوتەمەنیی و چۆنێتی دابەشكردنی سوتەمەنی لە تێكڕای پارێزگاكان ئێستاش و رابردوش پڕە لە كەموكوڕی و گەندەڵی ئەوەش بەسەر جادەكانەوە ، بە ریزی بەرمیل و كڕین و فرۆشی كۆبۆن و زۆر وردەكاری ترەوە دیارە و پێویست ناكا كەس لەو روەوە پاكانە بكا.\nدەبو كاك هەڤاڵیش وەك ئێمە خەم و پرسیاری ئەوەی هەبوایە كە یاسایی موازەنەی ۲٠۱۹ بۆ جێبەجێناكرێ ؟ لەبەر هیچ نا لەبەر ئەوەی كیشە بۆ پارێزگاكەی و كارەكانی دروست نەبێت ، ئاخر ئەوە هەرگیز كێشەیەكی ئاسایی نیوان هەولێر و بەغداد نیە بەڵكو ئەوە كارەساتێكی گەورەیە لە رابردودا فەرمانبەرانی هەرێم موچەیان بەو هۆیەوە بڕاوە ، ئەوانەی داوا دەكەن هەرێم پابەند بێت بە یاسای موازەنەوە خەمی ئەوەیان هەیە جارێكی تر موچە نەبردرێ و دەیانەوێ هیچ پاساوێك نەدرێتە بەغداد ، بەڵام با كاك هەڤاڵ وەڵامبداتەوە ئەوانەی داكۆكی لەوە دەكەن كە هەرێم پابەند نەبێت و ئەو بڕە نەوتە نەداتە بەغداد داكۆكی لە كێ دەكەن؟ بۆ ئەو دیفاعە دەكەن ؟ كێ لەو داكۆكیە سودمەندە خەڵك یا مافیاكانی نەوت ؟! \nخۆ ئەگەر كاك هەڤاڵ ئەبوبەكر تاكە یەك دۆكۆمێنت یا نوسراو یا تەنانەت لێدوانی میدیایی لایە وەك بەڵگە كە پەرلەمانتارێكی كورد لە ئەنجومەنی نوێنەران داوای ئەوەی لە حكومەتی عێراق كردبێت پشكی نەوتی سپی یا سوتەمەنی پارێزگاكانی هەرێم ببردرێت ئەوە منیش دەنگم دەخەمە پاڵ دەنگی و دەڵێم حەق لای تۆیە، بەڵام دەبێت بەڵگەكەی بخاتە ڕو ، خۆ ئەگەر بەڵگەی نیە حەق وایە داوای لێبوردن بكا.\nسلێمانی شارێكی گەورەیە نەك بەمانا جوگرافیەكەی بەڵكو بەمانا مەعنەوی و سیاسیی و میژوییەكەی ، پارێزگاربون بۆ شارێكی وەك سلێمانی كە بۆ هەموان شانازی و شكۆی نیشتیمانپەروەیە پێویستی بە زمانێكی دەقیقتر و وردتتر و راقیتر هەیە لەو زمانەی بەداخەوە ماوەی رابردو كاك هەڤاڵ ئەبوبەكری بەرێز لە كۆنگرە رۆژنامەوانیەكەیدا قسەیپێكرد.\nدڵنیام كاك هەڤاڵ جارێكی تر خۆشی گوێ لە قسەكانی بگرێتەوە دەزانێ هەم دو مەلەفی جیای زۆر خراپ تێكەڵ كردوە هەم بە زمانێكی گشتگیر تەڕ و وشكی پێكەوە سوتاندوە.\nدوا سەرنجم ئەوەیە لە نێوانی ئێمەدا ، چ وەك نوێنەر چ وەك ئەوانەی لە بواری دەسەڵاتی جێبەجێكردن كار دەكەن ناكۆكی ، لێكتێنەگەیشتن، بیرورا جیایی ، ململانێ و گرفت دروست دەبێت و ئەوە ئاساییە ، ئەوەی ئاسایی نیە ئەوەیە بە زمانێكی نا شایستە و برینداركەر و روشێنەر روەو یەكبدوێین ، زمان و دەربرینەكان دەبێ بگەنە باڵای ئەو بەرپرسیارێتیەی كە خراوەتە سەرشانی هەردولا.\nبە هیوای ئاوەدانیی و لالێكردنەوە و خزمەتكردن و پێشكەشكردنی هەمو خزمەتێكی شایستە بە شاری سلێمانی، سلێمانی ئەو شارەی كە زۆر دەمێكە بە هۆی ناكارایی و بێ جورئەتی بەرپرسەكانیەوە غەدرێكی گەورەی سیاسیی و ئیداری پلانبۆدارێژراوی دەرحەق ئەنجامدەدرێت و كەمیشن زۆر كەم ئەوانەی لانیكەم جورئەتی گوتن و دیاریكردنی ئەو غەدرەیان هەیە و بەدەنگی بەرز هاواری بۆ دەكەن.\nئەندامی ئەنجومەنی نوێنەران\nبزووتنەوەی گۆڕانپارێزگاری سلێمانیپەڕلەمانی عیراقد.هەڤاڵ ئەبوبەكر\nبە فەرمی بڕیارێك بۆ فەرمانبەرانی وەزارەتێك دەردەچێت


وەزیری دەرەوەی ڕووسیا: ئەبوبەكر بەغدادی سەرۆكی دروستكراوی ئەمریكا بوو\nوەزیری دەرەوەی رووسیا لەبارەی كوشتنی ئەبوبەكر بەغدادی رایگەیاند سەرۆكی رێكخراوی داعش دروستكراوی ئەمریكا بوو.\nسێرگی لاڤرۆڤ وەزیری دەرەوەی رووسیا لەبارەی كوشتنی ئەبوبەكر بەغدادی-یەوە لێدوانێكی جیاوازی راگەیاند و ووتی ئەبوبەكر بەغدادی دروستكراوێكی ئەمریكا بوو.\nهاوكات وەزارەتی بەرگری رووسیا راگەیەندراوی بڵاوكردەوە و دەڵێت لەبارەی دۆسیەی ئەبوبەكر بەغدادی زانیاری زیاترمان دەوێت، هێشتا زۆرینەی ئەوانەی ئەمریكا دەیڵێ لەبارەی بەغدادی-یەوە نەتواندراوە پشتڕاست بكرێنەوە.\nهەفتەی رابردوو سەرۆكی ئەمریكا كوشتنی ئەبوبەكر بەغدادی سەرۆكی رێكخراوی داعشی لە ئۆپراسیۆنێكی سەربازیدا راگەیاند، بەڵام تاوەكو ئێستا هیچ بەڵگەیەكی باوەرپێكراو لەوبارەیەوە رانەگەیەندراوە و چاودێران پییان وایە هەواڵی كوشتنی بەغدادی لە لایەن ئەمریكاوە جێگەی گومانە.


نیسان حسن : تێڕوانینی ئاینی ئیسلام بۆمێژوو – History Of Kurd\nHome / مێژووی ئیسلام / شارستانیه‌ت / نیسان حسن : تێڕوانینی ئاینی ئیسلام بۆمێژوو\ndidar othman 2016-02-20\tشارستانیه‌ت, مێژووی ئیسلام لێدوان نووسین ناچالاککراوە لە نیسان حسن : تێڕوانینی ئاینی ئیسلام بۆمێژوو 2,986 Views\nتێڕوانینی ئاینی ئیسلام بۆمێژوو:\n_كورته‌یه‌ك ده‌رباره‌ی ئاینی ئیسلام:ئاینی ئیسلام دوای ئاینی مه‌سیحی به‌شه‌ش سه‌ده له‌ساڵی (610)ی زاینی سه‌ری هه‌ڵدا خودی ئاینه‌كه‌ش پشتی به‌پێنج بنه‌مای سه‌ره‌كی به‌ست كه‌باوه‌ڕهێنان بووبه‌خوای تاك وته‌نیاو هیچ هاوه‌ڵێكی نی یه ومحمدیش(د.خ)نێردراوی خوایه ودوایه‌مین پێشه‌وای په‌یامبه‌رانه بۆسه‌راپای مرۆڤایه‌تی هاتووه‌له‌گه‌ڵ نوێژكردن وزه‌كات دان وگرتنی ڕۆژوی مانگی ڕه‌مه‌زان وبه‌جێ هێنانی ئه‌ركی حه‌ج هه‌روه‌ها قورئان وه‌ك موعجیزه‌و كتێبی پیرۆزی موسوڵمانان و وته‌ی خوداهاتووه كه‌بۆپه‌یامبه‌ری ئیسلام محمد(د.خ)ڕه‌وانه كراوه.له‌ئیسلامیشدا هاتنه‌خواره‌وه‌ی قورئان وه‌ك خاڵی وه‌رچه‌رخانی مێژوو دانراوه‌مرۆڤایه‌تی ته‌نها له‌وه‌وه‌ڕێنمای وه‌رده‌گرێت.وه‌خاڵی بنه‌ڕه‌تی مێژووله‌ئاینی ئیسلامدا په‌روه‌ردگار بالاَده‌سته‌وهه‌رئه‌ودروستكه‌ری مێژووئێستاو ئاینده‌یشه.له‌ئاینی ئیسلامدا پابه‌ندبوون وكاركردن به‌قورئان وفه‌رموده‌وسونه‌ته‌كانی په‌یامبه‌رمانه مه‌به‌ست وئامانجیشی ئه‌وه‌یه كه كۆمه‌لاَنی خه‌ڵكی باوه‌ڕدارله‌په‌روه‌ردگار كۆبكاته‌وه، هۆكاری به‌هێزبوونی ئه‌وپه‌یوه‌ندییه‌یه كه‌وابكات له‌مرۆڤ كه‌له‌سنوری ئه‌وئاینه ده‌رنه‌چێت واته هه‌وڵدان بۆكاری چاك ودوركه‌وتنه‌وه‌له خراپه وه‌به‌پێی ئه‌م ئاینه‌ش ئه‌وه‌ی داوای لێخۆش بوون له‌په‌روه‌ردگاربكات ئه‌واپه‌روه‌ردگار لێی خۆش ده‌بێت به‌مه‌رجێك دووباره ئه‌وهه‌ڵه‌یه‌نه‌كاته‌وه.هه‌رله‌به‌رئه‌مه‌شه‌په‌رستنی خودابۆتاك وخێزان وكۆمه‌ڵگابه‌ئه‌ركی سه‌ره‌كی ئاینه‌كه داده‌نرێت بۆئه‌وه‌ی مرۆڤ له‌په‌یوه‌ندی كردن به‌خودای خۆی دانه‌بڕێت،به‌م پێیه‌بێت ئیسلام داوای ڕاكردنی له‌مێژوونه‌كردووه.به‌ڵكوبه پێچه‌وانه‌وه داوای كاری به‌رده‌وام جه‌ختی له‌سه‌ر داهێنان كردوه‌ته‌وه هه‌روه‌ك چۆن له‌قورئاندا ئاماژه‌ی به‌چیرۆكی دروست بوونی مرۆڤ وهه‌ڵه‌كه‌ی ئاده‌م كردووه،وه‌ڕۆڵی مرۆڤ له‌ململانێ ی چاكه‌وخراپه له‌مێژووداكردووه,وه‌دیاره‌هه‌رچی له‌قورئانداهاتووه له‌نمونه‌وچیرۆك وبه‌سه‌رهاته مێژووییه‌كان بۆئه‌وه‌بووه كه‌مرۆڤه‌كان په‌ندله‌وڕووداوانه‌وه‌ربگرن وفێری خۆڕاگرتن بن ،وه‌سودله‌م به‌سه‌رهاتانه‌وه‌ربگرن تاوه‌كوژیانێكی به‌خته‌وه‌رپێك بێنن .لایه‌نێكی تری ئه‌م ئاینه ڕێنمای گشتی یه وه‌كوغه‌زاله‌پێناوی خودادا.واته‌به‌هۆی ئه‌م كاره‌وه‌مرۆڤی باوه‌ڕدار براوه ده‌بێت كه‌ژیانێكی كاتی دنیای به‌ژیانێكی هه‌میشه‌ی ئه‌ودنیا گۆڕیوه‌ته‌وه.شایه‌نی باسه ده‌ركه‌وتنی ئاینی ئیسلام له‌جه‌زیره‌ی عه‌ره‌بی داله‌ڕاستیدا به‌شۆڕشێكی مرۆڤایه‌تی داده‌نرێت له‌مێژووی مرۆڤایه‌تی دا.(شپلنگه‌ر)كه‌یه‌كێكه له‌فه‌یله‌سوفانی ڕۆژئاوا ئاینی ئیسلام به‌گرنگ ده‌زانێت وه ئه‌م ئاینه‌بووبه‌هه‌وێنی گه‌وره‌ترین شارستانیه‌ت له‌جیهاندا چونكه‌له‌ئیسلامدازانست به‌عیباده‌ت ده‌ژمێردرێت لای خوای گه‌وره.به‌هۆی ئاینی ئیسلامه‌وه مرۆڤایه‌تی پێ ی نایه قۆناغێكی تری مێژووییه‌وه هه‌ربه‌هۆی ئه‌م ئاینه ڕۆژئاوایش سودمه‌ندبوون له‌وزانسته كۆمه‌لاَیه‌تی وئابوری وسیاسی وبازرگانی وه‌هه‌روه‌هاچۆنیه‌تی حوكم كردن به‌عه‌داڵه‌ت یاخودبواری سه‌ربازی وپیشه‌سازی ته‌ندروستی …هتد،وه‌ئاینی ئیسلام كۆگای زانست بوو.\nچییه‌تی مێژوو:هه‌رسه‌رده‌مه‌وفه‌لسه‌فه‌یه‌ك یان زانستێك ده‌بێته پێویستی وگرنگی خۆی ده‌سه‌پێنێت به‌سه‌رسه‌رده‌مه‌كه‌یدا ئه‌مڕۆش له‌ناوفه‌لسه‌فه مرۆیه‌كاندا فه‌لسه‌فه‌ی مێژوو گرنگی وبایه‌خی خۆی هه‌یه.\nده‌كرێت بڵێین مێژوو ڕابردوویه‌كه كه‌كاتی ئێستای هێناوه‌ته بوون،بزوتنه‌وه‌یه‌كه به‌ره‌وئاینده به‌ڕێوه‌یه‌و ته‌مه‌نی جۆری مرۆڤه وه‌ك(د.علی شه‌ریعه‌تی)ده‌ڵێت:زیاده ڕه‌وی نی یه ئه‌گه‌ر بڵێین مرۆڤ بونه‌وه‌رێكه كه‌له مێژووه‌وه(ماهیه‌ت)وه‌رده‌گرێت.واته مێژووبه‌دیهێنه‌ری چۆنیه‌تی مرۆڤه‌وله‌م ڕووه‌وه سه‌رگوزشته‌ی به‌مرۆڤ كردنی ئه‌م بونه‌وه‌ره‌یه،واته‌كاتێك ده‌ڵێین هه‌م زانیاری وئاگاییه‌كانی ئێمه‌یه‌و هه‌م واقیعیه‌ت وڕووداوكاره‌ساته‌كانی ئێمه‌یه كه‌له‌ژیانی ڕابردووی مرۆڤه‌كاندا ڕوویانداوه.ته‌مه‌نی كۆمه‌ڵگایه‌ك یان جۆری مرۆڤ واقیعیه‌تیه‌كی پێكه‌وه گرێداون كه‌به‌درێژای كات ده‌گۆڕێت یاساوڕێسای جێگیرودیاری كراوپه‌یڕه‌وده‌كات وكه‌شفی ئه‌م یاساوڕێسایه زانستی مێژوو ئه‌هێنێته بوون،به‌م پێیه زانستی مێژوو زانستی بوونی مرۆڤه چونكه مرۆڤ له‌حاڵه‌تی بوون دایه كه‌واته مێژووناسینی ڕابردووی مرۆڤ نیه به‌ڵكوناسینی چۆنیه‌تی بوونی مرۆڤه‌وهۆكارویاساكانی گۆڕان وگه‌شه‌وته‌كامول ونه‌خۆشی وسه‌لامه‌تی ولاوازی وبه‌هێزی كۆمه‌ڵگه‌ی مرۆییه.\nلێكدانه‌وه‌ی ئاینی ئیسلام بۆمێژوو:سه‌باره‌ت به‌لێكدانه‌وه‌ی ئاینی ئیسلام بۆمێژووده‌توانین بڵێین زۆرله‌ئاینه ئاسمانیه‌كانی پێش خۆی نزیكه،له‌م ئاینه‌شدابه‌هه‌مان شێوه‌چه‌ندسه‌رچاوه‌یه‌كی پیرۆزهه‌یه كه‌ده‌كرێن به‌سه‌رچاوه‌ی سه‌ره‌كی لێكدانه‌وه‌ی ئه‌م ئاینه‌یان بزانین بۆمێژوو،به‌تایبه‌ت قورئان ودوای ئه‌ویش سونه‌ته‌كانی پێغمبه‌ری ئیسلام محمد (د.خ)،به‌پێی لێكدانه‌وه‌كانی ئه‌م سه‌رچاوانه مێژووی مرۆڤ به‌گشتی یه‌كه‌یه‌كی پێكه‌وه به‌ستراوه كه‌له‌دروست بوونی مرۆڤه‌وه ده‌ست پێ ده‌كات وبه‌ڕۆژی هه‌ڵسانه‌وه(قیامه‌ت) كۆتای پێ دێت كه‌ئه‌م ماوه‌یه‌ش به‌چه‌ند قۆناغێكدا تێپه‌ڕده‌بێت كه‌زیاتر جه‌خت له‌سه‌رهاتنی یه‌ك له دوای یه‌كی نێردراو پێغه‌مبه‌ره‌كان كه محمدی پێغه‌مبه‌ری ئیسلام(د.خ)به‌كۆتایی ئه‌و پێغه‌مبه‌رانه ده‌زانێت له‌ئاینی ئیسلامدا باسی مێژووبه‌گشت جیهان كراوه‌وله‌قورئانیشدا داواكراوه له‌موسوڵمانان كه‌باوه‌ڕبه‌خوداوسه‌رجه‌م نێردراوه‌كان بێنن كه‌ئاگاداری خه‌ڵكی بكاته‌وه‌وله‌ڕێگای خراپ دوریان بخاته‌وه وه‌هانیان بۆچاكه‌كردن بدات وه‌تێڕوانینی ئه‌م ئاینه بۆمێژووتێڕوانینێكی یه‌ك تایانه‌یه كه‌ده‌ڵێت(لااله الا الله)واته له‌خوای گه‌وره زیاتر خواوه‌ندی ترنی یه له‌م ئاینه‌دا(الله_خودا)چه‌قی مێژووه‌ودروست كه‌رێتی وئاماده‌ی به‌رده‌وامی هه‌یه له مێژوودا.هه‌رئه‌میش ئاینده‌و كۆتاییه‌كه‌ی دیاری ده‌كات كه‌ده‌فه‌رموێت(وخلق كل شی‌و فقدره تقدیرا)واته هه‌مووشتێكی خولقاندوه‌وئاینده‌ی دیاری كردووه.له‌ئاینی ئیسلامدا ده‌رده‌كه‌وێت خوای گه‌وره مرۆڤی له‌دروستكراوه‌كانی ترجیاواز دروست كردووه،ئه‌رك وفه‌رمانه‌كانی خواله سه‌رزه‌وی جێ به‌جێ بكات هه‌روه‌هاخوا زه‌مینه‌ی ژیان وڕه‌وتی مێژووشی بۆمرۆڤ ڕه‌خساندوه‌وته‌واوی كه‌ره‌سته‌وپێداویستیه‌كانی بۆدابین كردووه‌وئاسانكاری بۆمرۆڤ كردوه له‌سه‌ر زه‌وی وله‌ئاسمان بۆئه‌وه‌ی بژێت ،هه‌روه‌ها له‌ئاینی ئیسلامداوایه‌كه‌خودا هه‌رسێ ڕه‌گه‌زه‌كه‌ی مێژووی ڕه‌خساندوه(مرۆڤ،كات،شوێن) كه‌كات وشوێن به‌رله‌مرۆڤ دروست كراون مرۆڤایه‌تیش به‌ئاده‌م وحه‌وا ده‌ست پێ ده‌كات وئیدی به‌مه‌ش ڕه‌وتی مێژووله‌ژێرچاودێری خودا ده‌ست پێ ده‌كات وخوداش زه‌مینه سازی به‌رده‌وامی مێژووده‌كات وهه‌رله‌م سۆنگه‌یه‌شه‌وه‌چه‌ندین نێردراوپێغه‌مبه‌ری ناردووه‌كه‌محمد(د.خ)دواهه‌مینیان بوو.بۆئه‌وه‌ی یه‌ك په‌یامی خوا بیرمرۆڤ بهێنێته‌وه,له‌ئاینی ئیسلامدا سه‌رله‌به‌ری جوڵه‌ی مێژووكاتیه‌وته‌نها ئامرازێكه‌بۆگه‌یشتن به‌سه‌ركه‌وتنی هه‌تاهه‌تای له‌ودنیادا واتائامانجی كۆتایی له‌مێژووژیانی ئه‌و دنیایه كه‌چاوه‌ڕێی مرۆڤ ده‌كات .كه‌مرۆڤ ئه‌توانێت له‌ڕێی چاكه كاریه‌وه‌ژیانی سه‌ركه‌وتوانه به‌ده‌ست بێنێت وپاداشته‌كه‌ی وه‌ربگرێت.\n_شاخه‌وان فایه‌ق:مه‌عریفه‌ی مێژوو،چ1، 2009.\n_فه‌یسل ابراهیم وه‌لی :گۆڤاری هه‌ژان،ژ23، 2010.\n_د.كیوان ئازاد:مێژووی ئایینه‌كان،سلێمانی،2012.\n_سامان حسین:لێكدانه‌وه‌ی ئاین بۆمێژوو،گۆڤاری هه‌ژان،ژ23، 2010.\nPrevious عه‌قیده و تێڕوانینی شیعه بۆ كورد\nNext فەریدە كوهی كەمالی : راپەڕینەكەی سمكۆ نەتەوایەتیی یان خێڵگەرایی


نوسینی مەریوان هەڵەبجەییی\nئەو کتێبەی کە نەیانتوانی وەڵامی ڕەخنەکانی بدەنەوە و فتوای کوشتنی نوسەرەکەیان دا\nلەبەر زۆری لاپەڕەکان پاش کلیککردنی لەسەریان ماوەیەکت پێویستە تا بە پی دی ئێف دەکرێتەوە بۆیە کەمێک چاوەڕی بکە\nلێرە بەشی یەکەم فەسڵەکانی ١ و ٢ و ٣ بخوێنەرەوە\nلێرە بەشی دوهەم فەسڵەکانی ٣ و ٤ بخوێنەوە\nلێرە بەشی سێهەم فەسڵەکانی ٦ و ٧ بخوێنەوە\nلێرە بەزمانی فارسی بیخوێنەوە\nکتێبێک به زمانی فارسی نوسراوه به ناوی سیکس، زن ، در تأریخ ، له نوسینی سیامه‌ک ستوده، هه‌ندێک له موسڵمانه‌کان پێیان وایه که ئه‌م کتێبه‌ی من له‌و کتێبه وه‌رگیراوه.، ئه‌مه‌ش ڕاست نییه\nزۆر هه‌وڵماندا کتێبه‌که په‌یدا بکه‌ین دواجار کتێبه‌که‌مان ده‌ست که‌وت\nئێره کلیک بکه بۆ خوێندنه‌وه‌ی ئه‌و کتێبه که نه‌ک ته‌نها بۆ به‌راورد کردن\nبه‌ڵکو خوێندنه‌وه‌شی زۆر به سووده‌و به شێوه‌یه‌کی وردی زانستی\nڕه‌خنه‌ی له ئیسلام گرتووه که تا ئێستا نه‌توانراوه وه‌ڵام بدرێته‌وه\nوەک ئاشکرایە نامیلکەیەک لەلایەن ئیسلامگەراکانەوە بڵاوکراوەتەوە بە ناوی\nنەزانی و بێ شەرمی بەشێک لە چەواشەکاریەکانی مەریوان هەڵەبجەیی لە کتێبی سێکس و شەرع و ژندا\nئەم کتێبە بە هاوکاری کۆمەڵی ئیسلامی و یەکگرتووی ئیسلامی و دەزگایەک بە ناوی پرۆژەی تیشک نوسراوەو بڵاو کراوەتەوە.\nبۆ ئەوەی خوێنەران بزانن کە کێ چەواشەکارە بە باشمان زانی نامیلکەکەی ئەوان لەگەڵ وەڵامەکەی بڵاو بکەینەوە.\nدەتوانیت ئێرە کلیک بکەیت و بیخوێنیتەوەو لەگەڵ کتێبە ئەسڵەکە بەراوردی بکەیت.\nخوازیارین کە ماڵپەڕە ئیسلامییەکانیش بە وێنەی ئێمە کتێبی سێکس و شەرع و ژن لەپاڵ ئەوەی خۆیاندا دابنێن\nهەروەها کلیکی ئێرە بکە بۆ خوێندنەوەی وەڵامی کاک مەریوان هەڵەبجەیی لەسەر ئەو نامیلکەیە\nتەماشای ئەم ڤیدیۆیە بکە و خۆپێشاندانی ئسلامگەراکان لە کۆمەڵی ئیسلامی و یەکگرتووی ئیسلامی ببینە کەچۆن لە دژی بڵاوبوونەوەی ئەم کتێبەو نوسەرەکەی خۆپێشاندانیان کردووە لە تەلەڤزیۆنی بزوتنەوەی ئیسلامیەوە وەرگیراوە\nگوێبگرە لە ڕاپۆرتی مانگی سێی ٢٠٠٦ وەزارەتی دەرەوەی ئەمریکا کە تایبەتە لەسەر ئەم مەسەلەیە\nڕێکه‌وتی بڵاوکردنه‌وه 2011-09-04 15:25:00\nسێکس, و, شەرع, و, ژن, لە, مێژووی, ئیسلامدامه‌ریوان, هه‌ڵه‌بجه‌ییسێکس, و, شەرع, و, ژن, لە, مێژووی, ئیسلامدا Tags


ژیریی دەستكرد تووشبووانی كۆرۆنا ئاشكرا دەكات – Knwe.org\nسەرەکی » زانست » ژیریی دەستكرد تووشبووانی كۆرۆنا ئاشكرا دەكات\nداهێنانێكی نوێ لەماوەیەكی كورت و بێ هیچ پارەیەك تووشبووانی بێنیشانەی كۆرۆنا ئاشكرا دەكات.\nلەسەرەتای بڵاوبوونەوەی ڤایرۆسی (كۆڤید-19 )ەوە زانایانی جیهان ڕێگە‌و شێوازی نوێ دادەهێنن بۆ ڕووبەرووبونەوەی ڤایرۆسەكە‌و سنورداركردنی بڵاوبوونەوەی كە تازەترینیان داهێنانی ژیریی دەستكردی ئاوێتە بە ئەپلیكەیشنێكە كە پشت بەكۆكەی كەسێك دەبەستێت و دەتوانێت تووشبوونی ئەو كەسە بە كۆرۆنا پشتڕاست بكاتەوە.\nئەو زانا ئەمریكیانە لەڕێگەی داهێنانی ژیریی دەستكردەوە دەتوانن ڕۆڵێكی گەورەیان هەبێت لە سنورداركردنی بڵاوبوونەوەی پەتاكە\nداهێنانەكەی ئەو زانایانە بریتییە لەگەشەپێدانی نمونەیەكی ژیریی دەستكرد كە دەتوانێت لە ڕێگەی تۆماری دەنگی كۆكەوە ئەو كەسانە جیابكاتەوە لە كەسانی لەشساغ كە تووشی ڤایرۆسەكە بوون و هیچ نیشانەیەكیان نییە، دواتر لە ڕێگەی ئەپلیكەیشنێكی مۆبایلەكانیانەوە لە توشبوونیان بە پەتای كۆرۆنا دڵنیا ببنەوە.\nلە لایەكی تریشەوە توێژەرەوەكانی پەیمانگەی (ماساچوتس)ی تەكنەلۆژیی لەویلایەتە یەكگرتوەكانی ئەمریكا ڕایانگەیاندووە، هەندێك تووشبوو هەن كە تەنها لەڕێگەی كۆكەكەیانەوە دەتوانرێت بزانرێت كە ڤایرۆسەكەیان تووشبووە و گوێی مرۆڤ ناتوانێت ئەو دەنگانە لەیەكتر جیا بكاتەوە، بەڵام ژیریی دەستكرد دەتوانێت هەست بەجیاوازی كۆكەی یەكێكی توشبووی ڤایرۆسەكە لە نەخۆشێكی ئاسایی جیا بكاتەوە.\nداهێنەرانی ئەو تەكنیكە نوێیەش ئاماژەیان داوە بەوەی بۆ تاقكردنەوەی داهێنانەكەیان سوودیان لە چەندین كەسی خۆبەخش بینیوە كە هەندێكیان تووشبووی ڤایرۆسی كۆڤید-19 بوون و هەندێكی تریان ساغ و هەندێكی تریشیان پەتای وەرزییان هەبووە\nئەو تیمە ئێستا سەرقاڵی ئەوەن كە داهێنراوەكەیان لەگەڵ ئەپلیكەیشنێكی تەلەفۆنە زیرەكەكان تێكەڵ بكەن بۆ ئەوەی لەكاتی وەرگرتنی ڕەزامەندی بە شێوەیەكی بەرفراوان بڵاویبكەنەوە و ببێتە ئامرازێكی ئاسان بەردەست و هەرزان .\nئەو توێژەرەوانە هۆشداری ئەوەش دەدەن كە پێویستە ئەوانەی گومان دەكەن كە تووشی ڤایرۆسەكە بوون بەو ئامێرەوە نەوەستن و ڕووبكەنە ناوەندە پزیشكییە ڕەسمییەكانیش بۆ ئەوەی بە تەواوی دڵنیابن لەوەی نەخۆشییەكەیان هەیە یاخود نا؟.


✌ (Dîno Kobanê) Rêbîn Tahir شەهیەل\n📅 زمان اضافه کردن Dec 11 2015 11:12PM\nNavê Tevgerî: Dîno Kobanê Navê Rast: Rêbîn Tahir [ فرەتر(ویشتر)... 👁] ✖ ✖ 0 0 ✔ 80% ✍ س.ئـ. 11-12-2015 23:12:53\n👁 اێ بەخشە 3,668 گل سئرکریائە(دێینە)\n✌ دانیار رەشید شەهیەل\n📅 زمان اضافه کردن Nov 24 2015 9:33AM\n👁 اێ بەخشە 5,124 گل سئرکریائە(دێینە)\nکارمەندی ئاساییشی یەکێتی بوو، رۆژی 12-11-2015 لە ئ [ فرەتر(ویشتر)... 👁] ✖ ✖ 0 0 ✔ 76% ✍ هـ.ب. 24-11-2015 9:33:52\n📝 دەزگای لێکۆڵێنەوە بۆ جینۆسایدو ئەنفال داوا لە هەر سێ سەرۆکایەتییەکە و هێزەکانی پێشمەرگە و شەڕڤانان و دانیشتوانی قەزای شەنگال دەکات، سەرجەم بەڵگەنامە نوسراو و تۆمارە دەنگی و ڤیدیۆییەکان بپارێزن وەڵگەنۆمەل\n📅 زمان اضافه کردن Nov 12 2015 6:58PM\n👁 اێ بەخشە 3,163 گل سئرکریائە(دێینە)\nبۆبەڕێزان: - سەرۆکایەتی هەرێمی کوردستان - سەر [ فرەتر(ویشتر)... 👁] ✖ ✖ ✖ 0 0 ✔ 83% ✍ هـ.ب. 12-11-2015 18:58:31\n✌ رێبین تاهیر (دینۆ کۆبانی) شەهیەل\n📅 زمان اضافه کردن Jun 3 2016 8:37AM\n👁 اێ بەخشە 3,815 گل سئرکریائە(دێینە)\nناوی ڕێکخراوەیی:دینۆ کۆبانی ناو و پاشناو: رێبن تا [ فرەتر(ویشتر)... 👁] ✖ ✖ 0 0 ✔ 78% ✍ م.ب. 3-6-2016 8:37:46\n✌ کاژین حەسەن (مەتین زەردەشت) شەهیەل\n📅 زمان اضافه کردن Jun 2 2016 2:11PM\n👁 اێ بەخشە 6,889 گل سئرکریائە(دێینە)\nناوی ڕێکخراوەیی: مەتین زەردەشت ناو و پاشناو: کاژی [ فرەتر(ویشتر)... 👁] ✖ ✖ 0 0 ✔ 80% ✍ س.ئـ. 2-6-2016 14:11:02


ئه‌و دوو ژنه‌ی هه‌ڵه‌بجه‌یان له هه‌مووان زیاتر به جیهان ناساند.\n- پێشکه‌شه به گوڵاڵه ڕه‌زا که‌بابچی و هونه‌رمه‌ند دانیا عه‌لی -\nکه‌س نکۆڵی ناکات له‌وه‌ی زۆر که‌س کاری باشیان بۆ ناساندنی کیمیابارانکردنی شاری هه‌ڵه‌بجه کردووه و شوێنی خۆشی گرتووه، جێی خۆیه‌تی هه‌مووانیان ناویان ڕیز بکرێت و ستایشی هه‌ڵویست و کاره‌کانیان بکرێت ، من ئه‌وه به کاری کۆمه‌ڵه‌ی قوربانیانی هه‌ڵه‌بجه و به‌ڕێوه‌به‌رایه‌تی مۆنمێنتی هه‌ڵه‌بجه و شاره‌وانی و قایمقامییه‌تی ئه‌و شاره ئازیزه ده‌زانم ، چونکه ئه‌وان نوێنه‌رایه‌تی شه‌رعی ئه‌و شاره ده‌زانم به تایبه‌ت کۆمه‌ڵه‌ی قوربانیان. هه‌رچه‌نده ئه‌وه‌ی هه‌وڵێکی داوه له کورده‌کان هیچ پێویستی به‌وه نییه ناویان بهێنرێت، چونکه ئه‌وه ئه‌رکه، پێویسته ئه‌و ئه‌رکه‌ش نه‌چێته بواری سیاسه‌ته‌وه و ببێته به‌شێک له بازرگانی سیاسی .\nزۆر ژن کاری باشیان کردووه بۆ ناساندنی تاوانی کیمیابارانکردنی شاری هه‌ڵه‌بجه له سه‌رتاسه‌ری جیهان ، له‌وانه‌یه ژنی وا هه‌بێت ڕه‌نجی زۆرتر و کاری باشتریان کردبێت من نه‌یان ناسم، هه‌موو بوونه دایکێکی میهره‌بان بۆ کوڕه تاقانه‌که‌ی عومه‌ر خاوه‌ر .\nوه‌لێ له‌م نێوه‌دا به بڕوای من دوو ژن کاره‌کانیان له هه‌مووان زیاتر جێگه‌ی خۆیان گرت و به‌ریان بوو، ئه‌وانیش (گوڵاڵه ساڵح) له ئیتاڵیا و هونه‌رمه‌ند (دانیا عه‌لی)یه له هۆڵه‌ندا.\n(گوڵاڵه) ئه‌و ژنه که‌رکووکیه‌ی خوشکی شه‌هیدیکی قاره‌مان ، هه‌ڵه‌بجه‌ی کردووه به ئه‌ندامی شاره‌وانی ئاشتی جیهانی، هه‌وڵه‌که‌ی ئه‌و به‌ری گرت، هه‌ڵه‌بجه‌ی برده ناو هه‌موو کۆڕ و کۆمه‌ڵه جیهانییه‌کان ، هه‌موو ڕێگایه‌ک به هه‌نگاوێک ده‌ست پێ ده‌کات ، ناساندنی هه‌ڵه‌بجه‌ش به شاره‌وانیه‌کانی جیهان له هه‌نگاوی یه‌که‌می ئه‌وه‌وه ده‌ستی پێکرد، تکایه له یادی مه‌که‌ن.\nهونه‌رمه‌ند (دانیا عه‌لی)ش ژنه زامداره‌که‌ی هه‌ڵه‌بجه له پرۆسه‌ی دادگایی فرانس ڤان ئانرات له‌گه‌ڵ هاوشارییه‌که‌ی (ڕێباز قادر) توانی ئێش و ئازاره‌کانی شاره‌که‌ی بگه‌یه‌نێته گوێی هه‌موو جیهان ، کۆڵی نه‌دا و به‌رده‌وام بوو ، له شه‌قام به ده‌نگه‌که‌ی، له هۆڵی دادگاش به وته و سۆز و ئازاره‌که‌ی.\nبۆیه جێی خۆیه‌تی له یادی بیست و دوو ساڵه‌ی تاوانی هه‌ڵه‌بجه ستایشی ئه‌م دوو دایکه بکرێت ، له پاڵ هه‌زاران ژنی دی که هه‌موو 16-3 ێک له ناساندنی ئه‌و تاوانه بیست و دوو ساڵه کۆڵیان نه‌دا .


حكومەت و پەرلەمانی كوردستان لەسەر دەرماڵە لەململانێدان – تۆڕی میدیایی خەڵک\n2018/06/13 - 6:09 PM\nحكومەتی هەرێمی كوردستان دەیەوێت بڕینی بەشێك لە دەرماڵەی مووچەخۆران بخاتە ئەستۆی پەرلەمانی كوردستان، لەبەرامبەردا پەرلەمانی كوردستان ئەم هەوڵە ڕەتدەكاتەوە.\nعەبدولڕەحمان عەلی، بڕیاردەری فراكسیۆنی گۆڕان لەپەرلەمانی كوردستان بە(خەڵك)ی ڕاگەیاند، حكومەتی هەرێم هەندێكجار باسی ئەوەدەكات، كە ئەگەر پڕۆژە یاسای چاكسازی مووچە جێبەجێ بكرێت، ئەوا پاشەكەوتی مووچە نامێنێت، بەڵام ئەو مووچەیەی مانگانە حكومەت دابەشی دەكات 890 ملیار دینارە و لەسەدا 58ی دەرماڵەكانە، لەسەدا 22ی ئەو دەرماڵەیەش، دەرماڵەی هاوسەر و منداڵ و بڕوانامەیە، ئەوانەی دیكە حكومەت خۆی بەبڕیارێك كردویەتی”.\nزیاتر ڕونیكردەوە، كەواتە حكومەتی هەرێم ئامانجی ئەوەیە ئەو جۆرە دەرماڵەیە لەپەرلەمانی كوردستانەوە لابەرێت، ئەمەش كارێكی قورسە و زەحمەتە پەرلەمان و فراكسیۆنە جیاوازەكان بچنە ژێر باری ئەو بابەتە.\nباسیلەوەشكرد، حكومەتی هەرێم ئەم یاسایەی ناردە پەرلەمانی كوردستان دەیویست بەتەواوی بێ دەستكاریكردن جێبەجێ بكرێت، بەڵام ئەمە جێگەی ڕەزامەندی پەرلەمانتاران نەبوو، چونكە لەسەدا 90ی ئەو بڕگە و مادانەی لەو پڕۆژە یاسایەدا باسكراوە بریتی بووە لە كارە نایاسایی و نائیدارییەكانی 25 ساڵی ڕابردووی دەسەڵاتدارانی هەرێم.\nئاماژەی بەوەشدا، هۆكاری سەرەكی ئەنجامنەدانی كۆبونەوەكەی دوێنێی پەرلەمان، ئەنجومەنی وەزیران بوو بەتایبەت سەرۆكی حكومەت و جێگرەكەی ناڕازی نەبوون وەزیری دارایی بێتە پەرلەمانی كوردستان.\nئەوەشی خستەڕوو، دەبوو سەرۆكایەتی پەرلەمان پێشئەوەی بانگەوازی ئەنجامدانی كۆبونەوە بكات، دڵنیای بكردایەتەوە، كە وەزیری دارایی حكومەتی هەرێم بەشداری كۆبونەوەی پەرلەمان دەكات.\nوەفدێكی باڵای هەرێم سەردانی بەغدا دەكات\nپەرلەمانتارێكی كورد: چارەسەری زۆربەی كێشە ئابوورییەكان دەكەین\nعیراق بڕیارێك لە بەرژەوەندی بەشێكی فەرمانبەرانی هەرێم دەردەكات\nكۆمەڵی ئیسلامی پەیامێكی توند دەداتە حكومەتی هەرێم\n2018/11/21 - 10:39 AM\nوەزارەتی دارایی و ئابوری حكوومەتی ھەرێمی كوردستان ئەمڕۆ مووچەی مانگی 8ی ئەمساڵی ژمارەیەك وەزارەت و دەستە دابەش دەكات.\nسەرچاوەیەك لە وەزارەتی دارایی و ئابوری حكومەتی هەرێم بە (خەڵك)ی وت:”ئەمڕۆ چوارشەممە 21/11/2018، مووچەی ژمارەیەك وەزارەت و دەستە و دامەزراوە دابەش دەكرێت، كە ئەمانەن:\nناوچە كوردستانییەكانی دەرەوەی ئیدارەی هەرێم\n2018/11/21 - 9:42 AM\n100 دۆلار 120 هەزار و 750 دینارە.\n100 یۆرۆ 138 هەزار دینارە.\n100 هەزار تمەن 10 هەزار دینارە.\n2018/11/21 - 9:39 AM\nیەكێتیی وەبەرهێنەرانی كوردستان رایدەگەیەنێت، هەزار و 500 پڕۆژە لە كۆی 10 هەزار پڕۆژەی لەكاركەوتوو كاركردن تێیاندا دەستی پێكردۆتەوە.\nمەلا یاسین، سەرۆكی یەكێتی وەبەرهێنەرانی كوردستان لە لێدوانێكدا بۆ ئاژانسی ئانادۆڵو باسی چەندین تەوەر و پرسی ئابووری پەیوەست بە هەرێمی كوردستان دەكات و سەبارەت بە سەپاندنی بەشی دووەمی سزاكانی ئەمریكا لەسەر ئێران رایدەگەیەنێت “بەدڵنییاییەوە لەبەر ئەوەی ئێمە لە هەرێمی كوردستاندا بەتایبەت لە سنووری پارێزگاكانی سلێمانی و هەڵەبجە و ئیدارەكانی گەرمیان و راپەڕین بەكاربەری سەرەكین بۆ كەلوپەلی ئێرانی و پێداویستییەكانی رۆژانەمان لە كۆماری ئیسلامیی ئێرانەوە بۆ دێت بۆیە راستەوخۆ تووشی هەندێك لە كاریگەرییەكان دەبین و بەشێك لەو سزایانەی بەسەر ئێراندا دەسەپێنرێت بە نەرێنی لەسەر هەرێمی كوردستان دەشكێتەوە، بەتایبەت بەپێی پێشبینی ئێمە بەڕێژەی 20 لەسەد و هەندێكی دیكەی كەلوپەلیش بەڕێژەی 30 لەسەد نرخەكانییان گران دەبن، چونكە ئێمە لەدوای كۆماری ئیسلامیی ئێرانەوە تاكە دەروازەیەك كە بتوانین پشتی پێ ببەستین وڵاتی توركیایە، بەڵام بە هۆی گرانیی گواستنەوە لە وڵاتی توركیاوە بۆ پارێزگای سلێمانی هەندێك لە كەرەستەكان گران لەسەر خەڵكی هەرێمی كوردستان و بەتایبەت پارێزگای سلێمانی دەكەوێت”.\nمەلا یاسین هەر لە قسەكانیدا بۆ ئاژانسەكە پێشنیازێك ئاراستەی حكومەتی هەرێم دەكات بە دامەزراندنی ژوورێكی ئۆپەراسیۆن بۆ خۆئامادەكردن بۆ ئەو بەرەنگارییانەی رووبەڕووی هەرێمی كوردستان لەوبارەیەوە دەبنەوە، ناوبراو دەشڵێت “داوامكردووە لە حكومەتی هەرێمی كوردستان بەتایبەت ئەنجومەنەكانی باڵای ئابووری و ئەنجوومەنی وەبەرهێنان كە بەپەلە ژوورێكی ئۆپەراسیۆن دروست بكەن لە ئەنجوومەنی وەزیران، خەڵكانی شارەزا لە كەرتی تایبەت و خەڵكانی شارەزا و لێهاتوو وەكو ئابووریناسان و مامۆستایانی زانكۆ بەشداربن تێیدا و بەهاوكاری حكوومەت رۆژانە چاودێری ئەو دۆخانە بكەن كە دوای ئابڵوقەی ئابووری بۆ سەر ئێران روودەدات، چونكە ئەگەر ئێمە ببین بە بەشێك لە ئابڵوقەی ئابووری سەر ئێران زۆر خراپ دەبێت بۆ هەرێمی كوردستان و خەڵك تەحەمولی ناكات جارێكی دیكە نرخی هەندێك كاڵا و كەلوپەلی لەسەر زیاد ببێت بەتایبەت سووتەمەنی، چونكە خەڵك داهاتی دیاریكراوە”.\nناوبراو سەبارەت بە توركیاش وتویەتی”داوامكردووە زوو پەیوەندییەكانمان لەگەڵ توركیا بە جۆرێكی تر بگۆڕین، چونكە ئێستا كە لەناكاو شتێك روودەدات و لەناكاودا لە هەندێك شوێنی هەرێمی كوردستان رێژەی 60 بۆ 70 لەسەدی كەرەستەكانی وڵات بۆ وڵاتێكی دیكە بگۆڕێت ئەمە پێویستی بە توێژینەوە هەیە، پێویستی بەوە هەیە دانیشتنی واقیعی بۆ بكرێت”.\nهەروەها وتویەتی”خوازیارین كۆمەڵێك بڕیار و رێنمایی گرنگ لە سەرۆكایەتی ئەنجوومەنی وەزیران و ئەنجوومەنەكانی باڵای ئابووری و وەبەرهێنان دەربكەین بۆ ئەوەی هەرێمی كوردستان دوای ئەو گۆڕانكارییانەی لە ناوچەكەدا روودەدات بەتایبەت ئەو گەمارۆیانەی دەخرێنە سەر كۆماری ئیسلامیی ئێران ئەم هەرێمە تا ئەندازەیەك بتوانین رزگاری بكەین، چونكە ئاشكرایە سنووری پارێزگای سلێمانی بەڕێژەیەكی زۆر سەیر بەكاربەری كەلوپەلەكانی ئێرانین، هەروەها لە سنووری پارێزگای دهۆكیش تا ئەندازەیەكی زۆر سەیر بەكارهێنەری كەلوپەلی توركین، وەزارەتی بازرگانی ئێران و ژمارەیەك وەزارەتی دیكەی ئەو وڵاتە هەندێك كاڵا هەن كە رەنگە بەشێكیان لەوانە بن كە رۆژانە بەكاریان دەهێنین بخەنە لیستی قەدەغەكراوەكانەوە و ناتوانن بۆ هەرێمی كوردستانی بنێرن، لەنێویاندا بەرهەمە خۆراكییەكان وەكو بەربوومی سەوزە و میوە و خۆراك و پەلەوەر ئەمانە گەورەترین كێشە بۆ هەرێمی كوردستان دروست دەكات، چونكە كۆماری ئیسلامیی ئێران ئێستا ئەوەندە دەتوانێت بەرهەم بهێنێت كە بەشی رۆژانەی خەڵكەكەی خۆی بكات، هەقی خۆشییەتی، بۆیە ئێمە دەبێت لە هەرێمی كوردستان خۆمان بۆ ئەو سزایانە ئامادەبكەین”.\nسەبارەت بە رەوشی ئابووری لە هەرێمی كوردستان و بەگەڕخستنەوەی ئەو پڕۆژانەی پێشتر بە هۆی قەیرانی دارایی و چەندین كێشەی دیكەوە وەستابوون، مەلا یاسین وتویەتی”لەمانگی ئاداری ئەمساڵەوە گۆڕانكاری و جووڵانەوەی باش روویداوە دوای ئەوەی هەرێمی كوردستان لە شەڕی داعش رزگاری بوو و پاشەكەوتی باشتر كرد و پەیوەندییەكانمان لەگەڵ حكوومەتی ناوەندیی باش بووە، پاش ئەوەشی كە پەیوەندییەكانی هەرێم لەگەڵ وڵاتی توركیا و سەردانەكەی بەڕێز نێچیرڤان بارزانی بۆ توركیا و هەروەها دروستبوونی حكوومەتی عێراق و پاش ئەوەی هەڵبژاردنی پەرلەمانی كوردستان كرا و حكوومەتی هەرێمی كوردستانیش لەسەروبەندی دروستبووندایە ئەمانە هۆكارن بۆ ئەوەی جووڵەی بازاڕ باش بووە و حكوومەتی هەرێمی كوردستانیش بڕیاری داوە بڕی 100 ملیۆن دۆلار بۆ بەڵێندەران خەرج بكات، هەروەها حكوومەتی هەرێم چەندین پڕۆژەی دەست پێكردووەتەوە، ئێستا باری ئابووری هەرێم بەرەو باشتر دەڕوات و بازاڕ جووڵەی تێكەوتووەتەوە و بەرەو پێش دەڕوات، خواست لەسەر بازاڕ دروست بووە، خستنەڕووی زیاتر دروست بوو، بەڵام ئەوەی گرنگتر لەوە دروستبوونی كابینەی حكوومەتی هەرێمی كوردستانە كە ئەو لەسەر چی بنەمایەك دروست دەبێت و ئەو كات دەتوانین ئەو بنەمایە بكەینە پێوەر و بزانین رەوشی ئابووری بەرەو كوێ دەڕوات”.\nسەرۆكی یەكێتی وەبەرهێنەرانی كوردستان وتویەتی”كۆی گشتی ئەو پڕۆژانەی لەكاروەستابوون بە پڕۆژەكانی وەبەرهێنان و بەڵێندەرایەتییەوە نزیكەی 10 هەزار پڕۆژە دەبوو، ئێستا نزیكەی هەزارو 500 پڕۆژە دەستیان بەكاركردن كردووەتەوە، ئەگەر ئەو 100 ملیۆن دۆلارەی حكوومەت كە چاوەڕێ دەكرێت بە بەڵێندەرانی بدات ئەوا نزیكەی دوو هەزار پڕۆژەی دیكە دەست بەكاردەكەنەوە، چونكە بەڵێندەران متمانە لەسەر حكومەت دروست دەكەن و وەبەرهێنان متمانە لەسەر بازاڕ دروست دەكەنەوە، بەڵام ئەوەی كە گرنگە هەندێك لە پڕۆژەكان كەمە كەمە پارەیان بۆ خەرج دەكرێت، بەڵام چاوەڕوانی دروستبوونی كابینەی نوێی حكومەتی هەرێمی كوردستان دەكەن، چونكە ئەو بۆشاییەی ئێستا ئێمە هەمانە لە نێوان كابینەی هەشتەم و نۆیەمدا بۆشاییەكی خراپە، وەبەرهێنەران كەمێك ترس و دڵەڕاوكێیان هەیە لەم كاتانەدا، هەندێك لە وەبەرهێنەرانیش لە وڵاتانی توركیا و ئەورووپا و ئەمریكا چاوەڕوانی دروست بوونی كابینەی نوێی حكومەتی هەرێمی كوردستان دەكەن و بزانن ئەم كابینەیە پەیوەندییەكانی چۆن دەبێت لەگەڵ حكومەتی عێراقی و چی لە كەرتی ئابووریی دەكات، چونكە ئەوەی ئێمە تێگەیشتووین لەم كابینەیەدا پیشەسازی و بازرگانی و نیشتەجێ بوون لە حكومەت وەردەگیرێتەوە و دەچێتە سەر دەستەی وەبەرهێنان و دەستەی وەبەرهێنانیش دەبێتە وەزارەتی وەبەرهێنان و پەرەپێدان، بۆیە ئێمە چاوەڕێی گۆڕانكارییەكانین، بەگشتی بەدڵنیاییەوە رەوشی ئابووری هەرێمی كوردستان بەرەو باشتر دەڕوات و رێژەی 20 بۆ 30 لەسەدی نرخی خانووبەرە زیادیان كردووە و خواستیش لەسەر خانووبەرە زۆر زیادی كردووە، بەدڵنیاییەوە چاوەڕوانی ئەوە دەكەین تا كۆتایی 2019 نزیكەی پێنج بۆ شەش هەزار پڕۆژە لەوانەی لەكار وەستاون لە هەرێمی كوردستان دەست بەكاربكەنەوە”.


عیماد عه‌لی: به‌ناوی لامه‌ركه‌زیه‌ته‌وه، ئازاری گیانی شه‌هیدان مه‌ده‌ن! – WTARIKURD\nبه‌ڵێ به‌ڵای خودپه‌رستی و له خۆباییبوونی پارتی و سه‌ركردایه‌تی بێ سترایتیج و حوكمی بنه‌ماڵه‌كانی ئه‌م هه‌رێمه زۆر ئازاری سه‌رجه‌م شوێنه‌كانی كوردستانی داوه و فه‌رق و جیاوازی كردنی نێوان شاران و به‌تایبه‌تی ركابه‌ری هه‌ولێر و سلێمانی وه‌كو كه‌له‌پورێكی لێهاتووه و خه‌ڵكی شاره‌كانی دیكه باجی ده‌ده‌ن و، نه‌بوونی روحی نیشتمان په‌رستی و كورت بینی بنه‌ماڵه‌كان و به‌رژه‌وه‌ندخوازی متمانه‌ی هیچ كه‌سیكی به خودی خۆیشی وه‌كو كوردێك نه‌هێشتۆته‌وه، به‌ڵام باسكردن له لامه‌ركه‌زیه‌ت له‌گه‌ڵ به‌غدا گێڕانه‌وه‌ی هه‌رێمه بۆ وه‌زعی پارێزگاكانی پێش روخانی سه‌دام و نه‌هێشتنی هه‌موو پێگه‌یه‌كی هه‌ریمه به‌ناوی لامه‌ركه‌زیه‌ته‌وه، كه دیاره له‌م كاته‌دا زۆر لایه‌ن و شتی له‌پشتیه‌وه‌یه و، بێگومان بارودۆخی خراپتری به‌داودا دێت و زنجیره‌ی دۆمنه ریزكراوه‌كه له گرێژنه ده‌رده‌چێت و یه‌ك له‌دوای یه‌ك ده‌كه‌وێت و وه‌زعه‌كه وا له ده‌ست ده‌رده‌چێت ئاشبه‌تاڵێكی هێمن روو له كوردستان ده‌كات و دواتر هیچ شتێك نامێنێته‌وه په‌یوه‌ندی به كورده‌وه به‌كشتی هه‌بیت و ته‌نانه‌ت پارچه‌كانی تری كوردسنتانیش له په‌لوپۆ ده‌كه‌ون.\nشه‌هیدانی كوردستان نه‌ك بۆ مانه‌وه له نێو قه‌واره‌ی عیراق خۆیان گیانفیدا نه‌كرد، به‌ڵكو زۆرینه‌ی ره‌های باوه‌ڕی به‌سه‌رجه‌م ده‌وڵه‌تانی به‌زۆر سه‌پێنراوه‌ی سه‌ر كورد هه‌رچوار پارچه‌كه نه‌بوو. كه‌وا گه‌یشتویت به حاڵه‌تێكی جیاواز له پێشتر، به‌ڵام ده‌یانه‌وێت هه‌تا هه‌تایه به وڵاتێكه‌وه بمانبه‌ستنه‌وه كه نوێنه‌ری نه‌ته‌وه‌یه‌كن بۆ هه‌زار و چوارسه‌د ساڵه به ئاگر و ئاسن شمشێر ئه‌م كوردستانه‌یان داگیر كردووه. سه‌یره‌كه له‌وێدایه كه به یه‌كجار و به چڕوپڕی و له لایه‌ن كۆمه‌ڵێك خه‌ڵكی دیاریكراوه‌وه بانگه‌شه‌ی بۆ ئه‌م تیزه نایابه! ده‌كرێت كه گومانت لا دروست ده‌بێت و پرسیار گه‌لێكت دێت به‌مێشكدا:\n* بۆچی بانگه‌شه‌كارانی له سنوری شه‌ستیه‌كه‌ی سلیمانی زیاتر تیپه‌رناكه‌ن و ته‌نانه‌ت نه‌ك له شاره‌كانی دیكه, به‌ڵكو یه‌كێك له ده‌وروبه‌ی شه‌ستیه‌كه‌ی شاری سلێمانی نادۆزیته‌وه بانگه‌شه‌ی بۆ بكات و به كارێكی ئیجابی و چاره‌نوسسازی له‌قه‌ڵه‌م بدات؟ ئه‌گه‌ر باش بێت و له‌قازانجی هه‌موان بێت و ده‌رده‌سه‌ری هه‌میشه‌یی به‌دوا خۆیدا نه‌هێنێت، بۆ كه‌سێكی دیكه‌ی ده‌ره‌وه‌ی شاره‌وانی سلێمانی باسی ناكات، تۆ بڵێیت كه‌سێك له‌و شارانه نه‌دۆزیته‌وه تۆزێك له سیاسه‌ت بزانێت و به‌رژه‌وه‌ندی كورد و خه‌ڵكی شاره‌كانی خۆیان له‌به‌رچاو بێت؟\n*حه‌ق نیه خه‌ڵكی دڵسۆز و بێ لایه‌نی سه‌رجه‌م شاره‌كان بێنه ده‌نگ و به هه‌موو شێوه‌یه‌ك راستی ئه‌م هه‌وڵانه ده‌ربخه‌ن و بێ ده‌نگ نه‌بن له ئاست هه‌ڵه‌یه‌كی گه‌وره‌ی له‌م جۆره كه ته‌نها له ده‌رئه‌نجامی كاردانه‌وه و زیاتر كورتبینی ناوچه‌پره‌ستی و شارپه‌رستیه‌وه سه‌چاوه ده‌گرێت؟\n* كوان خه‌لكی به‌وه‌فای گه‌رمیان و پشده‌ر و بتوێن و هه‌ڵه‌بچه و شاره‌زوور و كه‌ركوك و خانه‌قین، بۆچی رای خۆیان ده‌رنابڕن كه كار گه‌یشتۆته سه‌ر ئه‌وه‌ی ته‌نها خه‌ڵكانێكی مه‌به‌ستدار بانگه‌شه بۆ ئه‌مه بكات و ره‌واجی پی بدات هه‌رچه‌ند له زیانی هه‌موو لایه‌ك بكه‌وێته‌وه هه‌وڵی جێبه‌جێ كردنی بدات؟\n* ئه‌ی لامه‌ركه‌زی ته‌نها ناوه‌وه‌ی شه‌ستیه‌كه‌ی سڵێمانی ده‌گه‌یه‌نێت یان ئه‌و خه‌ڵكانه به ناوی ئه‌و هه‌موو شار و شارۆچكانه‌وه قسه ده‌كه‌ن و ماف به‌خۆیان ده‌ده‌ن له‌وباره‌وه راوبۆچونی خۆیان بكه‌ن به‌ماڵ به‌سه‌ر خه‌ڵكی تره‌وه؟\nبۆیه حه‌ق وایه هه‌مووان به یه‌ك ده‌نگ راستی و حه‌قیقه‌تی ئه‌م داواكاریه له‌پر هه‌ڵتۆقیوه‌ی كۆمه‌ڵێك خه‌ڵك كه ته‌نها نوێنه‌ری سنورێكی تاكه شاره‌وانیه‌كن به‌سه‌ر هه‌موواندا تێنه‌په‌ڕێت و هه‌ڵه و نه‌زانی و گه‌نده‌لی ده‌سه‌ڵاتی كوردستان به‌سه‌ر هه‌موواندا به‌م شێوه‌یه نه‌شكێته‌وه. ئه‌گه‌ر پارتی و یه‌كێتی و گۆڕان و سه‌رجه‌م حزبه‌كانی تریش هه‌ر یه‌كه و به گوێره‌ی قه‌باره‌ی خۆی گوناهی ئه‌م وه‌زعه‌ی له‌سه‌ره ده‌بێت ئه‌وان باجی بده‌ن نه‌ك خه‌لكی كوردستان به گشتی و تا هه‌تایه به‌ده‌ست هه‌نگاوێكی هه‌ڵه كه ده‌چێته خانه‌ی ناپاكیه‌وه بناڵێنن، بۆ ئه‌وه‌ی هه‌موو قوربانیه‌كانی ئه‌م گه‌له نه‌كه‌ن به قوربانی ئه‌م سیاسی و سیاسته بێ ده‌ربه‌ستانه‌ی ئه‌م گه‌نده‌ڵانه‌ی كوردستان.


بەوێنە... گەمارۆی ئابوری سەر عێراق لەساڵی نەوەدەکان\nعێراق یەكێك بوو لەو وڵاتانەی كە لە ساڵی (١٩٩٠) بەهۆی شەڕو داگیركاری لە دژی وڵاتی كوێت كە بە (جەنگی كەنداو) ناسراوە، كەوتە بەر سزاكانی بەندی (حەوت)و بەگوێرەی بنەماكانی یاسای نێودەوڵەتی كۆمەڵێك سزای بەسەردا سەپێنرا.\nئەنجومەنی ئاسایش لە بەندی حەوتی بڕیاری ٦٧٨ ساڵی ١٩٩٠ بڕیاریدا بە بەكارهێنانی هێز بۆ دەركردنی عێراق لە كوێت و بڕێك لە داهاتەكەشی بۆ قەرەبووكردنەوەی كوێت و كۆمپانیا و ئەو وڵاتانەی زیانیان پێگەیشتووە ببڕێت، هەر بەپێی ئەو بڕیارە گەمارۆی ئابوری خرایە سەر عێراق و دواتر بڕیاری "نەوت بەرامبەر خۆراك" درا.\nتاوەکو نەتەوە یەكگرتووەكان لە سایتی فەرمی خۆی ئەوەی راگەیاند كە لەبەرواری ٢٧ حوزەیرانی ٢٠١٩، ئەنجوومەنی ئاسایشی نێودەوڵەتی بە زۆرینەی دەنگی ئەندامانی بڕیاری (٢١٠٧)ی سەبارەت بە عێراق دەركرد كە تایبەتە بە دۆسییەی شەڕی كوێت‌و تێیدا بڕیاردرا بە دەرچواندنی عێراق لەژێر بەندی(حەوت)ی (un)دا.


گرووپە چەکدارەکان لەم ساڵدا ٥٠ هێرشیان کردووەتە سەر هێزەکانی ئەمریکا لە عێراق و هەرێمی کوردستان\nسەرەڕای ئەوەی کۆشکی سپی رایگەیاندووە، ئەرکیان لە عێراق دەگۆڕن، بە هیچ شێوەیەک نەیانگوتووە لەو وڵاتە دەچنە دەرێ و بەجێی دێڵن، بەڵام بەشێکی گرووپە چەکدارە شیعەکان بەتایبەت ئەوانەی نزیکی ئێرانن، لە ئێستاوە ڕۆڵی ئەوە دەگێڕن کە ئەمریکا لە عێراق بچێتە دەر، حکوومەتی عێراق دەڵێ تەنیا هێزی شەڕکەری ئەمریکی لە عێراق دەکشێنەوە، هاوکاریی لۆجستی و راهێنان و هەواڵگری لە ئەمریکاوە بۆ عیراق بەردەوام دەبێت .\nرۆژی دووشەممە جۆ بایدن سەرۆکی ئەمریکا رایگەیاند: "لە کۆتایی ساڵدا چی دیکە بەشێک نابین لە ئەرکە جەنگییەکانیان شەڕکردن لە عێراق."، بایدن کە هەفتەی رابردوو پێشوازیی لە کازمی کرد باسی کشانەوەی هێزی شەڕکەری ئەمریکای کرد، سوپای ئەمریکا بەردەوام دەبێت لە هاوکاری و راهێنان بە سوپای عێراق، لەوانەش هاوکاریی هەواڵگری، ئەوەش شکستی داوا و داخوازی گرووپە چەکدارەکانە کە ئەمریکا بە تەواوی لە عێراق بکشێتەوە .\nهاوپەیمانیی فەتح کە باڵی سیاسیی حەشدی شەعبییە لە پەرلەمانی عێراق رایگەیاند: "هەنگاوەکەی ئیدارەی ئەمریکا بە ئەرێنی دادەنێن بۆ گەڕاندنەوەی سەروەری بۆ عێراق، هیوادارە لە واقیعدا رەنگدانەوەی هەبێت و بە کردار جێبەجێ بکرێت" .\nسەربازانی ئەمریکا لە ساڵی 2014 دا، سێ ساڵ دوای کشانەوەییەکجارەکیی هێزەکانیان، لەسەر داواکاریی حکوومەتی عێراق بانگهێشت کران بۆ وڵاتەکە تاوەکو هاوکار بن لە شەڕی دژی داعشدا. ئەوان ٨ ساڵ لە عێراق مانەوە لە نێوان ساڵانی 2003 بۆ 2011 لەدوای پرۆسەی ئازادی عێراق، حكوومەتی عێراق داوای هاوکاریی لە ئەمریکا کرد تاوەکو رێگە نەدات داعش شوێن و ناوچەی دیکە بگرێت .\nلە ساڵی 2017 دا عێراق سەرکەوتنی سەربازی بەسەر داعشدا راگەیاند، بەڵام ئەو گرووپە چەکدارە توندڕەوە بەردەوامە لە چالاکی و کارەکانی و لە ناوچە جێناکۆکەکان رۆژانە هێرش دەکات، ئێران و ئەمریکا هەردووکیان رۆڵیان هەیە لە عێراق هەردووکیشیان بە حكوومەتی عێراق گوتووە دەیانەوێت داعش لە عێراقیەکجارەکی بشکێت، بەڵام لە زۆر پرسی دیکە ناکۆکن و کێشەیان هەیە و ئەوەش رەنگدانەوەی خراپی لەسەر عێراق هەبووە .\nگرووپە چەکدارەکانی نزیکی ئێران لە سەرەتای ئەم ساڵەوە نزیکەی ٥٠ هێرشیان کردووەتە سەر هێزەکانی ئەمریکا لە عێراق و هەرێمی کوردستان .\nلە ساڵی رابردووەوە رۆڵی سەربازانی ئەمریکا لە عیراق کە ئێستا ژمارەیان ٢٥٠٠ سەرباز دەبێت تەنیا مەشق و راوێژ و راهێنان بووە بە سوپای عێراق و پێشمەرگە لە شەڕی دژی داعش، ئێستا سەرۆکی ئەمریکا دەیەوێ دووبارە رۆڵەكەیان رێک بخاتەوە،کۆبوونەوە دووقۆڵییەكەی نێوان بایدن و کازمیی جەخت لە بەردەوامی ئەو راهێنان و هاوکارییانە کرایەوە، بەڵام بەشێکی گرووپە چەکدارە توندڕەوەکان داوای کۆتایی هاتنییەکجارەکی ئەمریکا دەکەن لە عێراق ئەوەش بەلای حكوومەت و بەشێکی لایەنەکان ئەستەمە روو بدات لە هەرێمی کوردستانیش سەرکردایەتیی کورد لەگەڵ مانەوەی هاوپەیمانانە، بەتایبەت کە هێرشی داعش لە ناوچە جیاوازەکان بەردەوامە و هێشتا داعش کۆتایی نەهاتووە تاوەکو هێزی هاوپەیمانان بکشێنەوە.\nسەفین دزەیی، بەرپرسی فەرمانگەی پەیوەندییەکانی دەرەوەی هەرێمی کوردستان دەڵێ: "بەهۆی ئەو ناسەقامگیرییەی لە عێراق هەیە لەگەڵ نەبوونی رێکخستنییاسایی بۆ هێزە سەربازییەکان و بوونی گرووپی زۆری چەکدار لە دەرەوەییاسا و بەهێزبوونەوەی داعش وایان کردووە، هەرێمی کوردستان لەگەڵ دەرچوونی هاوپەیمانان نەبێت لە وڵاتەکە".\nکەمتر لە ٥ مانگی ماوە ئەو وادەیە کۆتایی بێت، كە ئەمریکا و عیراق دایانناوە بۆ کشانەوەی سەربازانی شەڕکەر، بەڵام قسەی زۆرینە ئەوەیە کە ئەمریکا بەردەوام دەبێت لە هاوکاریی سوپای عیراق و پێشمەرگە، هەفتەی رابردووش تەنیا لە چەند رۆژێکدا دوو کاروانی هاوکاریی سەربازیی گەیاندە هێزەکانی پێشمەرگە.


رووداو دیجیتاڵ // مەسرور بارزانی، سەرۆکوەزیرانی حکومەتی هەرێمی کوردستان لە تویتێکدا پیرۆزبایی لە ئیبراهیم رەئیسی دەکات بەبۆنەی بوونە سەرۆککۆماری هەڵبژێردراوی ئێران.\nدوێنێ داوی کەمتر لە 24 کاژێر لە داخستنی بنکەکانی دەنگدان، ئەنجامی هەڵبژاردنەکان راگەیێندرا و ئیبراهیم رەئیسی، بەربژێری نەریتخوازەکان زۆرینەی دەنگەکانی بەدەستهێنا.\nمەسرور بارزانی لە تویتێکدا وێڕای پیرۆزبایی رایگەیاند، حکومەتی هەرێمی کوردستان ئامادەی کاری پێکەوەییە بۆ بەهێزکردنی پەیوەندییە ماوەدرێژەکەمان لەسەر بنەمای بەرژەوەندیی هاوبەش، رێز و بەرەو پێشبردنی ئاشتی و سەقامگیریی ناوچەکە.\nهەروەها پێشتر نێچیرڤان بارزانی، سەرۆکی هەرێمی کوردستان هیوای سەرکەوتنی بۆ رەئیسی خواست و رایگەیاند، "هیوادارم په‌يوه‌ندييه‌كانى هه‌رێمى كوردستان و عێراق له‌گه‌ڵ كۆمارى ئيسلاميى ئێران له‌سه‌ر بنه‌ماى دراوسێيه‌تيى باش و به‌رژه‌وه‌نديى هاوبه‌ش زياتر په‌ره‌يان پێبدرێت."\nئێواره‌ى ئه‌مڕۆ دووشه‌ممه 21/6/2021 به‌ڕێز نێچيرڤان بارزانى، سه‌رۆكى هه‌رێمى كوردستان و به‌ڕێز ئيبراهيم ڕه‌ئيسى، سه‌رۆكى نوێى كۆمارى ئيسلاميى ئێران، په‌يوه‌ندييه‌كى ته‌له‌فۆنييان ئه‌نجام دا.\nله په‌يوه‌ندييه‌كه‌دا سه‌رۆك نێچيرڤان بارزانى پيرۆزبايى له سه‌رۆك ڕه‌ئيسى كرد كه له‌لايه‌ن گه‌لانى ئێرانه‌وه به سه‌رۆك كۆمارى نوێی وڵات هه‌ڵبژێردرا و هيواى سه‌ركه‌وتنى بۆ خواست.\nسه‌رۆك نێچيرڤان بارزانى، وێڕاى دووپاتكردنه‌وه‌ى سوپاس و پێزانين بۆ هاوكارى و پشتگيرييه‌كانى ئێران بۆ هه‌رێمى كوردستان له ڕۆژه سه‌خته‌كاندا، هيواى خواست له سه‌رده‌مى سه‌رۆكايه‌تيى سه‌رۆك ڕه‌ئيسيدا، په‌يوه‌ندييه مێژوويييه‌كانى هه‌رێمى كوردستان له‌گه‌ڵ كۆمارى ئيسلامى له‌سه‌ر بنه‌ماى به‌رژوه‌نديى هاوبه‌ش و دراوسێيه‌تيى باش، زياتر به‌ره‌وپێش بچن و بواره‌كانى هاريكارى و هاوبه‌شيى نێوان هه‌ردوولا فراوانتر ببن.\nلاى خۆيه‌وه سه‌رۆك ئيبراهيم ڕه‌ئيسى، خۆشحاڵى و سوپاسيى خۆيانى بۆ په‌يوه‌ندى و پيرۆزباييى سه‌رۆك نێچيرڤان بارزانى ده‌ربڕى و هيواى به‌ره‌وپێشچوونى زياترى په‌يوه‌ندييه‌كان و هاريكاريى كۆمارى ئيسلاميى ئێرانى له‌گه‌ڵ عيراق و هه‌رێمى كوردستان خواست.\nنوێنەری حكومەتی هەرێم لە تاران دەڵێت، هەڵبژاردنی سەرۆكی نوێی ئێران كاریگەری نابێت لەسەر سیاسەتی ئەو وڵاتە بەوپێیەی سیاسەتی ئێران لەلایەن رابەری باڵای كۆماری ئیسلامی ئێرانەوە داڕێژراوە و ستراتیجی و نەگۆڕە.\nنازم دەباغ، نوێنەری حكومەتی هەرێم لە تاران بە پۆڵەتیك پرێسی راگەیاند: هەڵبژاردنی سەرۆكایەتی كۆماری ئیسلامی ئێران كە چوار ساڵ جارێك ئەنجام دەدرێت تەنها گۆڕانكارییە لە كەسەكاندا ئەگینا پێم وانیە گۆڕینی سەرۆككۆمار لە ئێران ببێتە هۆی گۆڕانكاری لە سیاسەت و پەیوەندییەكانی لەگەڵ عێراق یان هەرێمی كوردستان و دنیای دەرەوە.\nنوێنەری حكومەتی هەرێم لە تاران وتی:ئەو سیاسەتەی كۆماری ئیسلامی ئێران هەیەتی ستراتیجییە و داڕێژراوە بە سەرپەرشتی رابەری كۆماری ئیسلامی ئێران، چونكە رابەر لە ناو ئێراندا خاوەنی دەسەڵاتی سەرەتا و كۆتاییە، بۆیە پێم وانیە گۆڕانكاری لە پۆستی سەرۆككۆماردا گۆڕینێكی ئەوتۆبێت.\nوتیشی: پێم وایە گرنگی عێراق و هەرێمی كوردستان بۆ كۆماری ئیسلامی ئێران جێگای خۆی هەیە بە ئاسانی ئەم پەیوەندییانە ناگۆڕدرێن بەڵكو لە هەوڵدا دەبن بۆ باشكردنی.\nنازم دەباغ، باسی لەوەكرد دەربارەی پەیوەندی سەرۆككۆماری نوێ لەگەڵ كورد دیارە پەیوەندی و ناسینی و ئاشنایەتییەكی راستەوخۆی نەبووە لەگەڵ كورد بەڵام ئەو دەزگا و ئۆرگانانەی ئەو پەیوەندی پێوە هەبووە وەكو كەسێكی كاریزما لە ناو سوپای كۆماری ئیسلامی ئێرانی لە رابردوو ئێستادا ئاگاداری هەیە وە ئەو شتەی لە رابردوودا هەبووە لەلای كۆماری ئیسلامی ئێران هەمان ئەوشتە رادەستی حكومەتی نوێی ئێران دەكرێت.\nروونیشیكردەوە ئەوەی گرنگە باسی بكەین بۆیەكەمجارە لە كۆماری ئیسلامی ئێران دەزگای جێبەجێكار و دەزگای چاودێری واتە پەرلەمان لەگەڵ یەك بن بە واتای ئەوەی زۆرینەی پەرلەمان یەك دەنگ و یەك دەستن لەگەڵ سەرۆكایەتی حكومەتی نوێی ئێران ئەمەش یارمەتیدەرە بۆ حكومەت تا كارێكیان بوێت لە رێگای پەرلەمانەوە ئەنجامی بدەن.\nرۆژی 18_6_2021 سیانزە هەمین خولی هەڵبژاردنی سەرۆكایەتی ئێران بەڕێوەچوو، سەیید ئیبراهیم رەئیسی وەك سەرۆككۆماری نوێی ئەو وڵاتە هەڵبژێردرا.\nئه‌مڕۆ شه‌ممه 2021/6/19 به‌ڕێز نێچيرڤان بارزانى، سه‌رۆكى هه‌رێمى كوردستان، پيرۆزباييى سه‌ركه‌وتنى له به‌ڕێز ئيبراهيم ڕه‌ئيسى، سه‌رۆكى تازه‌ى كۆمارى ئيسلاميى ئێران كرد كه له هه‌ڵبژاردنه‌كانى دوێنێدا، به سه‌ركۆمارى تازه‌ى ئێران هه‌ڵبژێردرا.\nله نامه‌يه‌كدا كه به‌و بۆنه‌يه‌وه سه‌رۆك نێچيرڤان بارزانى ئاراسته‌ى سه‌رۆك ڕه‌ئيسى كردووده، وێڕاى پيرۆزبايى و هيواى سه‌ركه‌وتن له پۆست و ئه‌ركى تازه‌يدا، هيواى خواستووه له سه‌رده‌مى سه‌رۆكاتيى به‌ڕێزياندا په‌يوه‌ندييه‌كانى هه‌رێمى كوردستان و عيراق له‌گه‌ڵ كۆمارى ئيسلاميى ئێران له‌سه‌ر بنه‌ماى دراوسێيه‌تيى باش و به‌رژه‌وه‌نديى هاوبه‌ش زياتر په‌ره‌يان پێبدرێت و بواره‌كانى هاريكاريى هه‌ولێر و به‌غدا له‌گه‌ڵ تاران له‌پێناو ئارامى و سه‌قامگيريى هه‌ردوولا و ناوچه‌كه‌دا، فراوانتر بكرێن.\nنوێنەری حکومەتی هەرێمی کوردستان لە ئێران ڕایدەگەیەنێت" ئیبراهیم ڕەئیسی سەرۆکی هەڵبژێردراوی ئێران، چەند مانگێک لەمەوبەر لایەنە کوردیەکانی لە بەغدا بینیووە و چەند ڕاسپاردەیەکی پێداون".\nنازم دەباغ نوێنەری حکومەتی هەرێم لە ئێران لە چاوپیکەوتنێکدا بە بەشی کوردی دەنگی ئەمریکای ڕاگەیاند" ئیبراهیم ڕەئیسی کاتێک سەرۆکی دەزگای دادوەری ئێران بوو، لایەنە سیاسیەکانی هەرێمی بینیووە و هەندێک ڕاسپاردە و ئامۆژگاری پێداون، وتی، ڕەئیسی ورد و درشتی کێشەکانی هەرێم و عێراق ئاگادارە، هەڵبژاردنی کارناکاتە سەر گۆڕینی سیاسەتی ئێران بەرامبەر عێراق و هەرێم، چونکە پەیوەندی ئێران لەگەڵ کورد، مێژوویەکی دوور و درێژی هەیە".\nسەبارەت بە ڕاسپاردەکانی ڕەئیسی بۆ لایەنە کوردیەکان کە چەند مانگێک لەمەوبەر لەبەغدا پێیداون، نازم دەباغ ئاماژە بەوە دەکات" ڕاسپاردەکان پەیوەندیان بە لایەنە ئۆپۆزسیۆنەکانەکانی ئێرانەوە هەبووە، هەروەها وەفدە کوردیەکەی بەسەرۆکایەتی هۆشیار زێباری لەگلەییەکانی ئێران ئاگادارکردووەتەوە، لەوەی کۆمەڵێک خەڵک لەدادگای ئێران داواکراون و هەڵدێن بۆ عێراق و هەرێم و جێگیردەبن، پێویستە هاوکاری هەبێت تا کەسانی تاوانبار نەتوانن هەرێم بکەنە پەناگەی خۆیان".\nدەربارەی ڕای ئێران لەسەر هەوڵی لایەنە کوردیەکان بۆ دانانی دەستورێک بۆ هەرێمی کوردستان، نوێنەری هەرێم وتی" ڕای تایبەتی ئێرانم لانییە، بەڵام تێگەیشتنی خۆم وایە، ئێران لەگەڵ ئەوەدایە، هەرێم وەکو بەشێک لەعێراق، دەستورەکەی پێچەوانەی بنەماکانی دەستوری عێراق نەبێت".\nلەبەشێکی تری گفتووگۆکەیدا لەگەڵ دەنگی ئەمەریکا، نازم دەباغ ئاماژەی بەهێرشەکانی تورکیا بۆ سەر هێزەکانی پەکەکە لەناو خاکی هەرێمی کوردستان کرد، دەڵێت" ڕای ئێران ئەوەیە، نابێت هیچ لایەک سنوری خاکی وڵاتی تر ببەزێنێ، ئەویتر پەیوەندی بەهەرێم خۆیەوە هەیە، تا چەند ڕێگە بەهاتنە ناوەوەی تورکیا دەدات، ئێران پێشیوایە نابێت لەناو وڵاتێکەوە پەلاماری وڵاتێکی تر بدرێت، ڕەنگە ئەم خاڵەش لەبەر خاتری خۆی بێت".\nنازم دەباغ باس لەوەش دەکات، ڕێککەوتنی نێوان ئێران و ئەمەریکا گەر سەربگرێ، دەبێتە هۆی سەقامگیری لە عێراق و ناوچەکە، پێچەوانەکەشی ڕاستە، ئەوەی ئێستاش بەدی دەکرێت، نییەتی ڕێککەوتن زیاترە، ئێران جەخت دەکاتەوە هیچ لایەنێک لەجیاتی ئەو شەڕ نەکات.\nلەکۆتایی گفتووگۆکەیدا لەگەڵ دەنگی ئەمەریکا، نازم دەباغ نوێنەری حکومەتی هەرێم لە ئێران، سەبارەت بە ئەگەری ئامادەکردنی ئیبراهیم ڕەئیسی بۆ ڕابەری باڵای ئیسلامی ئێران و شوێنگرەوەی عەلی خامنەیی، ئاماژەی بەوەکرد کاندیدی ڕابەر تەنها ئەوە نییە کەسێکی ناسراو بێت، بەڵکو بنەمای خۆی هەیە و دەبێت پلەکەی ئایەتوڵا عوزما بێت و شارەزای دین بێت، بۆیە ناتوانرێت کەسێک بکرێتە بەرهەڵستکاری خامنەیی تا دوای ئەو ببێتە ڕابەر، ئەو پلەیەی نەبێت، وتی" مردن بەدەست خوایە، نازانین کەی ڕابەر کۆچ دەکات، بەڵام بەپێی دەستوری ئێران، ڕابەر پۆستێکی هەمیشەییە و مەرجەکەشی بوونی پلەی ئایەتوڵا عوزمایە".\nهەینی, 18 حوزەیران 2021 15:19\nپەڕەى 12 لەکۆى 171 پەڕەدا


یەكەم بەرپرسی گۆڕان لەحكومەتی خۆجێی سلێمانی ئامادەی دەستلەكاركێشانەوەیە\nدوای شكستەكەی بزووتنەوەی گۆڕان و بەدەست نەهێنانی هیچ كورسیەك لەهەڵبژاردنی 10ی مانگ، بەم زووانە جڤاتی نیشتمانی بزووتنەوەی گۆڕان كۆدەبێتەوە و چەند بڕیارێك دەدات و یەكەم بەرپرسی بزووتنەوەكەش، ئامادەی خۆی بۆ دەستلەكاركێشانەوە لەپۆستە حكومیەكەی ئاشكراكرد.\nشوناس شێركۆ، ئەندامی ژووری پەیوەندییە دیپلۆماسییەكانی گۆڕان، رایگەیاند: دوای دەستلەكاركێشانەوەی ئەندامانی خانەی راپەڕاندن، كە رێكخەری گشتییش ئەندامی خانەكە بوو، دەستەیەكی نوێ بۆ بەڕێوەبردنی حیزبەكە دروست دەكرێت و بەم زووانە جڤاتی نیشتمانی گۆڕان، كۆدەبێتەوە و چەند بڕیارێكی گرنگ دەدات.\nوتیشی، " رای زۆرینە ئەوەیە، كە هەیكەلی گۆڕان وەكو خۆی بمێنێتەوە و لەسەر وەسێتی نەوشیروان مستەفا، رێكخەری پێشوو، خانەی راپەڕاندن لەدەستەیەك لەگەنج و پیر دروست دەكرێت ".\nپەیوەست بە گرفتەكانی نێوخۆی گۆڕان، د. هێرش سەلیم، جێگری بەڕێوەری گشتی تەندروستی سلێمانی كەلە پشكی گۆڕانە لەحكومەتی خۆجێی سلێمانی، رایگەیاند: وەك یەكەم كەس لە پۆستی حكومەتی خۆجێی سلێمانی لەبزووتنەوەی گۆڕان ئامادەم دەست لەكار بكێشمەوە و سەبەرزیشم كە لەرێبازی كاك نەوشیروان لام نەداوە و درێژە پێدەری ئەو هەنگاو رێبازەشم بۆ هەستانەوە و درێژە پێدان.\nئەوەشی خستەڕوو، " پۆستەكەی بۆ موزایەدە و خۆ دەرخستن نیە، بەڵكو لە دڵسۆزی و پیرۆزی رێبازەكەیە ".\nبزووتنەوەی گۆڕان لەهەڵبژاردنی 10-10-2021 لەگەڵ یەكێتی نیشتمانیی كوردستان و لەهاوپەیمانییەكی هاوبەش بەناوی هاوپەیمانیی كوردستان بەشداریی هەڵبژاردنی كردبوو، بەڵام نەیتوانی هیچ كورسییەكی پەرلەمانی عێراق بەدەستبهێنێت.\nرۆژی چوارشەممە 13ی تشرینی یەكەم، رێكخەری گشتی و ئەندامانی خانەی راپەڕاندنی بزووتنەوەی گۆڕان دەستیان لەكاركێشایەوە و خانەی راپەڕاندنی بزووتنەوەی گۆڕانیش رایگەیاند لە نزیكترین كاتدا دەستەیەك بۆ بەڕێوەبردنی بزووتنەوەكە پێكدێنن، دوای ئەوەی گۆڕان لە هەڵبژاردنی ئەنجوومەنی نوێنەرانی عێراق كە 10ی ئەم مانگە بەڕێوەچوو، نەیتوانی هیچ كورسییەك بەدەستبێنێت.\nبەپێی دەستووری ناوخۆی بزووتنەوەی گۆڕان، خانەی راپەڕاندن بەرپرسی جێبەجێكردنی بڕیار و راسپاردەكانی جڤاتی نیشتیمانی بزووتنەوەی گۆڕانە لەنێوان دوو كۆبوونەوەدا.\nئۆپراسیۆنەكانی توركیا لەعێراق وسوریا بۆ 2 ساڵیتر درێژكرایەوە\nپارێزگاری هەولێر: شتێك نییە بەناوی قەیرانی غاز، ڕێگەش بەگرانكردنی نادەین


ئەڵمانیا: هێز لە ناو ئێراندا هەن پـێدەچێت هەوڵ بدەن ڕێکەوتنە ناوکیـیەکە تێکبدەن\nی مانگی حه‌وت ٠٨, ٢٠١٦\nلە کاردانەوە بەرامبەر ڕاپـۆرتەکانی دەزگا زانیاریـیەکانی ئەڵمانیا کە تیایاندا ئاماژە بۆ ئەوە کراوە ئێران هەوڵی بەدەسـتهێنانی تەکنەلۆجیای ناوکی داوە، ئەمڕۆ هەینی بەرلین ڕایگەیاند هێز لە ناو ئێراندا هەن پـێدەچێت هەوڵ بدەن ڕێکەوتنە ناوکیـیەکەیان لەگەڵ ڕۆژئاوادا تێـکبدەن.\nدەزگای زانیاری ناوخۆی ئەڵمانیاBFV لە ڕاپـۆرتی ساڵانەی خۆی نووسیویەتی هەوڵی ئێرانی هەبوون بۆ بەدەسـتهێنانی تەکنەلۆجیا بە شێوەیەکی نایاسایی، بە تایبەتی لە بواری ناوکیدا و لەسەر ئاستێـکی باڵا لە ساڵی 2015 بەردەوام بووە.\nلە ڕاپـۆرتێـکی دیکە کە لەم هەفتەیە لە لایەن دەزگای زانیاری لە هەرێمی نۆرد ڕاین ڤەستفالیا بڵاوکرایەوە، نووسراوە 141 هەوڵی بەدەسـتهێنانی تەکنەلۆجیای ناوکی لە ماوەی ساڵی ڕابردوو دراوە، دوو لەسەر سێـیان پەیوەندیـیان بە ئێرانەوە هەبووە.\nمارتن شافەر گوتەبێژی وەزارەتی دەرەوەی ئەڵمانیا ئەمڕۆ هەینی لە وەڵامی پـرسیارێـکدا سەبارەت بەو ڕاپـۆرتانە گوتی ئەڵمانیا چاوەڕوان‌دەکات ئێران پابەندی بڕیارەکانی ئەنجومەنی ئاسایشی نەتەوە یەکگرتووەکان بێت.\nبەڵام ئاماژەی بۆ ئەوە کرد هەوڵی بەدەسـتهێنانی ئەو تەکنەلۆجیانە ڕەنگە لە لایەن ئەو هێزانەی ناو ئێرانەوە بێت کە لە دژی ڕێکەوتنە ناوکیـیەکەن، ئەوەی ساڵی ڕابردوو نێوان تاران و ڕۆژئاوا مۆرکرا و تیایدا چالاکیـیە ناوکیـیەکانی ئێران سنوورداردەکات لە بەرامبەر لابردنی سزا ئابوریـیەکانی وڵاتانی ڕۆژئاوا بەسەر تارانیان سەپاندووە.\nمارتن شافەر گوتی " هێز لە ناو ئێراندا هەیە سیاسەتەکانی سەرۆکی وڵاتەکەیان و وەزیری دەرەوەیان بووە بە چقڵی چاویان. لەوانەیە بە شێوەیەک لە شێوەکان هەوڵ بدەن ڕێکەوتنەکە و ئاسایی‌کردنەوەی پەیوەندیـیەکانی نێوان وڵاتەکەیان لەگەڵ ئێمە تێکبدەن یان نەیهێڵن. بۆیە لە نزیکەوە چاودێری ئەمە دەکەین."\nپاشان گوتی ئەڵمانیا زۆر بڕوای بە حەسەن ڕوحانی سەرۆکی ئێران و جەواد زەریف وەزیری دەرەوە هەیە و پـێیوایە تاران ئەوپەڕی هەوڵی خۆی دەدات بۆ پابەندبوون بە ڕێکەوتنەکە.


لە بێورانەوە تا پشدەر – کوردستان و کورد\nلە بێورانەوە تا پشدەر\nکاتێک وەڵامی سەرەتاییترین داخوازەکانی هەر نەتەوەیەک بە ئاگروئاسن دەدرێتەوە، کاتێک سەرکوت و ڕەشەکوژی و زەبروزەنگ جیگای ماف و ئازادی دەگرێتەوە، ئەو نەتەوەیە ناچار دەبێ بۆ دیفاع لە خۆی و ماف و ئازادییەکانی دەست بۆ چەک بەرێ و بۆ وەدەست‌هێنان و پاراستنی ئازادی چەک لەشان بێ.\nمێژووی نەتەوەی کورد پڕە لە چیرۆکی حەماسە و حەماسەخوڵقێنیی ڕۆڵەکانی.\nگۆشەی “هەگبەی شاخ و شۆڕش”ی ئەم ژمارەیە تەرخان کراوە بۆ باس لە یاد و بیروەریی شەهید محەممەدئەمین سولێمانپوور.\nشه‌هید حه‌مه‌ده‌مین سولێمان‌پوور ناسراو بە حەمەدەمینی مەلا عەزیزی له گوندی بێوارنی خوارێ له بنه‌ماڵه‌یه‌کی ئایینی و شوڕشگێردا چاوی بە دنیای پڕ له کویرەوەری کردەوە. به هۆی هه‌ژاری و ده‌سکورتیی بنه‌ماڵه‌که‌ی وه‌ک زۆربه‌ی هه‌ره زۆری خه‌ڵکی چه‌وساوه‌ی ئەوکاتی کوردستان له چوون بۆ قوتابخانه بێبه‌ش مایه‌وه، به‌ڵام ڕۆژگار و مەینەتییەکان کەسێکی زیرەک و تێگەیشتووی لە ناوبراو دروست کرد. له کاتێکدا ته‌مه‌نی گه‌یشته 18 ساڵی، له لایه‌ن ڕیژێمی په‌هله‌وییەوە ناوی بۆ ئیجباری (سه‌ربازی) هاته‌وه، به‌ڵام ئەو ئاماده نه‌بوو خزمه‌ت به داگیرکه‌رانی کوردستان بکا؛ هه‌ر بۆیه به‌ره‌و کوردستانی عێڕاق که‌وته ڕێ و لە گوندی هێرۆ و شاری قه‌ڵادزێ ملی لە کار و کاسبی نا.\nپاش ماوه‌یه‌ک دەبێتە پێشمەرگەی یه‌کیه‌تیی نیشتمانی کوردستان و به هۆی ئازایه‌تی و لێوه‌شاوه‌یی جێگای خۆی لەنێو پێشمەرگەکانی یه‌کیه‌تیدا کردەوە و زۆر چالاکانه به‌شداریی شه‌ڕه‌کانی ناوچه‌کانی پشده‌ر و بیتوێنی کرد لەدژی ڕێژیمی بەعس.\nدوای هه‌ڵگیرسانی شۆڕشی گه‌لانی ئێران حه‌مه‌ده‌مین یه‌کێک بوو له‌و تێکۆشه‌رانه‌ی دوای ساڵانێکی زۆر دابڕان له بنه‌ماڵه‌کەی گەڕایەوە ڕۆژهەڵاتی کوردستان و لە ڕیزی پێشمەرگەکانی حیزبی دێموکراتدا درێژە بە تێکۆشان دەدا و له هێزی 11ی موعینی ئه‌وکاتدا سازمان درا. کاک حه‌مه‌ده‌مین به لێهاتوویی وێرای هاوسه‌نگه‌رانی به‌شداریی له زۆر شه‌ڕی گه‌وره‌ی وه‌ک شه‌ڕه‌کانی نه‌غه‌ده، بێ‌هه‌نگوین، ڕێگای بانه سه‌رده‌شت، پیرانشار سه‌رده‌شت، شنۆ، شیمالی کوردستان و زۆر شوێنی‌تردا کرد. که‌م شه‌ڕ هه‌بوون که قاره‌مانه‌کانی ده‌سته‌ی زه‌ڕبه‌ت به فه‌رمانده‌یی شه‌هید حه‌مه‌ده‌مین زه‌بری له دوژمن نه‌وه‌شاندبێ.\nشه‌هید حه‌مه‌ده‌مین تێکۆشه‌رێکی نه‌به‌ز و چاونه‌ترس بوو، له کۆڕ و کۆبوونه‌وه‌کاندا بەئاشکرا بیروبۆچوونی خۆی ده‌رده‌بری و سه‌ره‌ڕۆیی و زوڵمی له که‌س قه‌بووڵ نه‌ده‌کرد و وه‌فادار بوو به ڕێبازی کۆماری کوردستان. حەمەدەمینی مەلاعەزیز له ڕه‌فتار له‌گه‌ڵ خه‌ڵکدا زۆر خاکەڕا بوو. ئەو به زمانی ساکار و به دڵێکی پاک و هه‌ستێکی شۆڕشگێرانه هه‌وڵی ده‌دا خه‌ڵک ڕێنوێنی بکا و رێگای خه‌بات و به‌ربه‌ره‌کانی بۆ وه‌ده‌ست هێنانی ئازادیی پیشان دەدان.\nشەهید حەمەدەمین فه‌رمانده‌رێکی ئازا و دڵسۆز بوو، له شه‌ڕدا نه‌ترس و به وره بوو. پێشمه‌رگه‌یه‌کی سادق و دڵسۆز و به بیر و باوه‌ر بوو. هه‌ر ئه‌و تایبه‌تمه‌ندییانه ئەویان له نێو هاوسه‌نگه‌رانی دازۆر خۆشه‌ویست کردبوو وه‌ک پێشمه‌رگه‌یه‌کی به جه‌رگ سه‌یریان ده‌کرد و رێزیان بۆ داده‌نا.\nڕێژیمی ئیسلامیی ئێران هێرشی خۆی بۆ سه‌ر ناوچه ئازادکراوەکان ده‌ست پێکردبوو. چەند جار بۆ گرتنی ناوچه‌کانی ژێر ده‌سه‌ڵاتی پێشمه‌رگه له ناوچه‌ی بێوران و ده‌وروبه‌ری هێرشی کرد، به‌ڵام هه‌موو جارێک به هۆی ئازایه‌تی و فەرماندەیی ژیرانەی حەمەدەمینی مەلاعەزیز، وەک فەرماندەی ده‌سته‌ی زه‌ڕبه‌ت و پێشمه‌رگه‌کانی دیکه تێک ده‌شکا و به تێکشکاوی و کوژرا و بریندارێکی زۆره‌وه شەڕگەیان جێ دەهێشت.\nشه‌هید حه‌مه‌ده‌مین زۆرجار له نێو کۆڕی هاوڕێیانیدا ده‌یگووت:” مه‌گه‌ر دوژمن به سه‌ر لاشه‌مدا بڕوا، ئه‌گینا ناتوانێ ئه‌م ناوچه‌یه بگرێته‌وه و ئاماده‌م له سه‌ر پاراستنی ئه‌م ناوچه‌یه و خاکی کوردستان گیانی خۆم فیدا بکه‌م.”\nشه‌وی ٢٨ی جۆزەردانی ساڵی ١٣٦٢ ڕێژێم به یارمەتیی چەند خۆفرۆشێک له کاتی نیوه‌شه‌ودا بەهێزێکی چەند هەزار کەسی و بە پشتیوانیی هه‌لیکۆپته‌ر و ئاگری توندی توپخانه هێرشی کردە سه‌ر گونده‌کانی بێوران، قه‌ڵه‌ڕه‌شێ، زوران و کونه‌مشکێ و هه‌روه‌ها به‌رزاییه‌کانی بوڵفه‌ت و شاخه خواره، گردی ئاغایان، تۆپه سوتاوێ له پشتی نێشکۆڵان و مه‌لازادان و ده‌وروبه‌ری.\nله کاتژمێر چواری به‌ره‌به‌یانیی ئەو ڕۆژەدا شه‌ڕێکی سەخت له نێوان پارێزه‌رانی کوردستان و هێزی ڕێژیم ده‌ستی پێکرد و له‌گه‌ڵ خۆڕهه‌ڵات و ڕووناکیی به‌یان دوژمن له ڕێگای جاده‌ی سه‌رده‌شت _ بێورانه‌وه به هێزێکی زۆرتره‌وه هاته مه‌یدانی شه‌ڕه‌که و زۆر به خه‌ستی سه‌نگه‌ره‌کانی هێزی پێشمه‌رگه و مووچه و مه‌زرا و ماڵی خه‌ڵکی تۆپ و خومپاره و کاتیۆشاباران کرد.\nله‌م شه‌ڕه قورسه‌دا زیاتر له 10 ده‌زگا ماشێن، 2 بۆڵدزێر و 3 مۆتۆرسیکلت به ده‌ستی قاره‌مانه‌کانی ده‌سته‌ی زه‌ڕبه‌ت و پێشمه‌رگه‌کانی سوتێندران. ژمارەیەکی زۆر له کوژراوانی ڕێژیم له شەڕگە که‌وتبوون و دوژمن زەبرێکی قورسی وێکەوت کە لە مێژوودا دەبێ بنووسرێ. به‌داخێکی گرانه‌وه له‌م شه‌ڕه سه‌خت و نابه‌رانبه‌ره‌دا، ڕۆڵه‌ی قاره‌مان، تێکۆشه‌ری مه‌یدانی خه‌بات و خۆشه‌ویستی کۆمه‌ڵانی خه‌ڵکی کوردستان و، فه‌ره‌مانده‌ی به‌وه‌ج کاک حه‌مه‌ده‌مین مه‌لا عه‌زیزی به پریشکی تۆپ زۆر به‌سه‌ختی بریندار بوو، و دوای خوێن له‌به‌ر ڕۆیشتنێکی زۆر و پاش چه‌ند کاتژمێر به‌ربه‌ره‌کانی له‌گه‌ڵ مه‌رگ، شه‌هید بوو.\nتاگی بابەت: برایم چووکەڵیلە بێورانەوە تا پشدەر


کرماشان وەکو شاری داھێنەری خۆراک لە جیھاندا ناسێندرا - SAHAR KURDISH (Sorani)\nکرماشان وەکو شاری داھێنەری خۆراک لە جیھاندا ناسێندرا\nتشرینی دووه‌م 11, 2021 10:59 Asia/Tehran\nنووسینگەی یۆنێسکۆ لە پاریس ڕۆژی دووشەممە ٩ی نوامبەر ٤٩ شاری جیھانی وەک شاری داھێنەری خۆراک ھەڵبژارد کە کرماشانیش وەکو تاکەشاری ئێران ناوی کەوتە نێو پێڕستەکەوە.\nبە پێی ڕاپۆرتی ھەواڵدەریی ئیرنا، ڕێکخراوەی ڕۆشنبیری و فێرکاری و کۆمەڵایەتیی یۆنێسکۆ کە لە ١٩٨ وڵات دا سەنتەرو نووسینگەی ھەیە، لە ساڵی ٢٠٠٣وە ئەو شارانەی کە لە حەوت بواری پیشەی دەستی، موسیقا، خۆراک و ھتد... بەھرەدار بن وەکو شاری داھێنەر دەناسێنێت.\nبەرلەمەش ٣٦ شاری داھێنەری خۆراک لە ٢٨ وڵاتی جیھان ھەڵبژێردراون و لە ئێرانیش شارەکانی ئەسفەھان و بەندەرعەبباس وەکو شاری داھێنەری پیشەی دەستی، شاری ڕەشت وەکو شاری داھێنەری خۆراک و شاری سنە وەکو شاری داھێنەری موسیقا دیاری کراون.\nپارێزگای کرماشان بە بوونی ٨٠ چەشن چێشت، ١١ جۆر نان، ٢٠ جۆر شیرینی و بەرکوڵی تایبەت بە خۆی بارستاییەکی ھەرە باڵای لە بواری خۆراک دا ھەیە، خۆراک گەلێکی وەک «ڕۆنی کرماشانی»، «نان برینجی»،«کاک» ، «شلەی خەلال» و «کەواوی پەراسو» لە چێشت و خۆراکانەی کرماشانن.\nسەرپەرشتی شارەوانیی کرماشان لەم پەیوەندییەدا ڕۆژی سێ شەممە وێڕای پیرۆزبایی ھەڵبژاردنی کرماشان وەکو شاری خۆراکی جیھان وتی: بەختەوەرانە ڕۆژی دووشەممە ١٧ی خەزەڵوەر کرماشان وەکو سی و حەوتەمین شاری داھێنەری خۆراکی جیھان و دوانزەھەمین شاری داھێنەری خۆراکی ئاسیا ناسێندرا.\n«ئەمیر ڕەحیمی» تیشکی خستە سەر ھەوڵی ١٨ مانگەی ڕێکخراوەی ڕۆشنبیری و کۆمەڵایەتیی شارەوانیی کرماشان لەم بوارەداو وتیشی: لەم ماوەیەدا کۆبوونەوەی زۆر لەگەڵ ھەڵسوڕاوانی بواری خۆراک بەڕێوە براو لە گەشتەکەی سکرتێری گشتیی لێژنەی نیشتیمانیی یۆنێسکۆ لە ئێران بۆ شاری کرماشان ھەموو جۆرە چێشت و خۆراکێکی کرماشانی پێ ناسێندرا.\nله بۆندس لیگادا بایرن مونیخ و ئه‌رینیا بێلفێلد یه‌کسانبوو\nڕالف ڕانگنیکی ئه‌ڵمانی بوو بە راھێنەری مانچسته‌ر یونایتد


خەڵکی شیلادزێ بەشداریی کەمپەینی کۆکردنەوەی واژۆ بوون – کوردی – RojNews.News\nخەڵکی شیلادزێ بەشداریی کەمپەینی کۆکردنەوەی واژۆ بوون\n23/07/2020 - 3:37:41 pm\nشیلادژێ هەڵمەتی کۆکردنەوەی واژۆ\nسەرەڕای هەموو فشارەکانی ئاسایش و سەپاندنی کەشووهەوای سەربازیی بەسەر ناوچەکەدا، خەڵکی شیلادژێ بە شێوەیەکی چالاک بەشداریی کەمپەینی کۆکردنەوەی واژۆ بۆ دەرکردنی هێزەکانی دەوڵەتی داگیرکەری تورک بوون لە باشوری کوردستان، بەپێی زانیارییەکان تا ئێستا لەوێ ٢٥٠ واژۆ کۆکراوەتەوە.\nبەپێی ئەو زانیاریانەی لەلایەن کۆمیتەی کەمپەینەکەوە دەست ڕۆژنیوز کەوتووە، لە ناوچەی ئامێدی و بە تایبەتی شیلادزێ خەڵک پێشوازییەکی باشیان لە کەمپەینەکە کردووە و تا ئێستا ٢٥٠ واژۆ کراوەتەوە.\nدوای شەهیدبوونی سێ گەنج لە ناوچەی شیلادزێ لەلایەن فڕۆکە جەنگییەکانی سوپای داگیرکەری تورکەوە، خەڵک سەریانهەڵدا و داوایانکرد هێزەکانی تورک دەربکرێن، کاربەدەستانی پەدەکەش بەڵێنیاندا کە داواکارییەکانی خەڵک لەوانە؛ دەرکردنی سوپای تورک و سەربەستکردنی هاوڵاتیانی دەستگیرکراو، جێبەجێی بکەن، بەڵام بەجێیان نەهێنا، بە پێچەوانەشەوە، هەزاران پێشمەرگەیان ناردە ناوچەکە و شیلادزێیان گەمارۆدا.\nڕۆژی ٣٠ی مانگی ڕابردوو، ڕێکخراوی ژیانەوەی گەنجانی کوردستان و ڕێکخراوی ژنانی گەنجی تێکۆشەر، دژی داگیرکارییەکانی دەوڵەتی تورک لە باشوری کوردستان، لە چوارچێوەی سەفەربەریی کەمپەینێکی کۆکردنەوەی واژۆیان دەستپێکرد، بەپێی زانیارییەکان تا ئێستا ٢٠ هەزار واژۆ کۆکراوەتەوە.\nجێگای ئاماژەیە ساڵی ٢٠١١ـەش تەڤگەری گەنجان، کەمپەینێکی بۆ دەرکردنی هێزەکانی دەوڵەتی داگیرکەری تورک بەڕێوەبرد و نزیکەی ملیۆنێک واژۆیان کۆکردەوە.\nدژی تورکیا، میسر پەیوەندییەکانی لەگەڵ پێکهاتەکانی عێراق بەهێزدەکات\nپسپۆرێکی کورد بە شێوەیەکی گوماناوی گیانی لەدەستدا


ژیان | جیهان | دادگای باڵای ئەمریکا ڕەتیکردەوە گوێبیستی داوایەکی ترەمپ بێت\nدادگای باڵای ئەمریکا ڕەتیکردەوە گوێبیستی داوایەکی ترەمپ بێت\n2020-12-04 | 512 جار خوێندراوەتەوە\nدادگای باڵای ئەمریکا لە ویلایەتی ویسکونسن ڕەتیکردەوە، گوێبیستی داوایەکی دۆناڵد ترەمپ سەرۆکی ئەمریکا ببێت کە پێشکەشی دادگاکەی کردووە، سەبارەت بە پڕوپاگەندەکانی کە دەڵێت ساختەکاری کراوە لە ھەڵبژاردنی سەرۆکایەتیدا کە کاندیدی دیموکراتەکان سەرکەوتنی بەدەستھێنا تیایدا .\nدادگای باڵای ئەمریکا لە ویسکونسن ڕایگەیاند، پێویستە لەسەر ھەڵمەتەکانی ترەمپ کێشەکانی لە دادگاکانی جیھان بەرزبکاتەوە پێش ئەوەی پێشکەش بە دادگای باڵای بکات .\nئەوەش لە کاتێکدایە پێشتریش دادگاکانی ئەمریکا لە چەند ویلایەتێکی دیکە داوای ھاوشێوەی تیمەکەی ترەمپیان ڕەتکردووەتەوە، کە گوایە ساختەکاری لە دەنگدان و ھەڵبژاردنەکانی ویلایەتەکانی جۆرجیا و پەنسلڤانیادا کراوە .\nدادگای باڵای ئەمریکا ھێشتا سەیری دوو کێشەی دیکەی کۆمارییەکانی نەکردووە، کە بۆ دادگاکەیان بەرزکردووەتەوە و داوای ھەڵوەشاندنەوەی کارتەکانی دەنگدان دەکەن، ئەو ھەڵوێستەی دادگا لە کاتێکدایە، ویلایەتی وستکونسن بردنەوەی بایدنی لە ویلایەتەکە ڕاستاندووە .\nئەو داوا نوێیەی ترەمپ لە کاتێکدایە، ھەفتەی ڕابردووش پارتی کۆماری داوای لە دادگای باڵا کردووە فەرمانێکی بە پەلە دەربکات، بەھۆیەوە رٍێوشوێنەکانی تایبەت بە راستاندنی ئەنجامی ھەڵبژاردنەکان لە ویلایەتی پەنسلڤانیا ڕابگرێت .\nئەو ھەوڵانەی تیمی ترەمپ و پارتی کۆماری لە کاتێکدایە، تا ئێستاش دۆناڵد ترەمپ ڕەتیدەکاتەوە دان بنێت بە دۆڕاندنی خۆیدا لە ھەڵبژاردنەکای ٣ی تشرینی دووەمی ڕابردوودا .\nلە بەرامبەر ئەو ھەوڵانەی ترەمپ، جۆ بایدن سەرۆکی ھەلبژێردراوی ئەمریکا لە دیدارێکی تەلەفزیۆنیدا ڕایگەیاند، وەک خودی خۆی بەلایەوە گرنگ نییە ترەمپ ئامادەی ئاھەنگی دانانی ڕۆژی ٢٠ی کانونی دووەمی داھاتوو بێت، کە تیایدا پۆستی سەرۆکی داھاتووی ئەمریکا وەردەگرێت .\nلەوبارەیەوە ئاماژەی بەوەشکرد، بایەخ و گرنگی ئامادەبوونی ترەمپ بۆ ئەوەیە پارێزگاری بکرێت لەسەر ئەو پەیڕەوەی تایبەت بە گواستنەوەی ئاشتیانەی دەسەڵات و وێنەی ویلایەتە یەکگرتووەکانی ئەمریکا لە جیھاندا .\nسەرۆکی ھەڵبژێردراوی ئەمریکا ئاماژەی بەوەشکردووە "لەوبڕوایەدام ئامادەبوونی لەو ڕوەوە گرنگە، کە سنورێک دادەنێین بۆ ئەو پشێویەی کە دروستی کردووە، بەڵام بۆ خودی من ھیچ گرنگ نییە، چونکە ئەوەی کە ڕوو دەدات دەرخستنی گواستنەوەی ئاشتیانەی دەسەڵاتە لە نێوان لایەنە رٍکابەرەکاندا کە لە پاڵ یەکدا دەوەستنەوە و سڵاو ئاڵوگۆڕ دەکەن، ئەو وێنەی کە پێشکەشی جیھانی دەکەین ئەوەیە زیاتر دوودڵی کردووم لەوەی لە سیاسەتی ناوخۆیدا چی ڕوو دەدات ".\nپێشتر تۆڕی ھەواڵی (NBC) ئەمریکا لە زاری سێ سەرچاوەوە بڵاویکردەوە، دۆناڵد ترەمپ تاوتوێی ئامادەنەبوونی ئاھەنگی دانانی بایدن و ڕاگەیاندنی وەک سەرۆکی نوێی ئەمریکا دەکات، ھەروەھا بە نیازیش نییە پەیوەندی بە ڕکابەرەکەیەوە بکات یاخود بانگھێشتی بکاتب ۆ کۆشکی سپی .\nتەلەفزیۆنەکە ئاشکراشی کردبوو کە ترەمپ خۆی بۆ ھەڵبژاردنەکانی سەرۆکایەتی ساڵی ٢٠١٤ کاندید دەکاتەوە .\nھەر لەو چوارچێوەیەدا بیرنی ساندەرز سیناتۆری دیاری دیموکراتەکان دەربارەی ھەڵوێستەکانی ترەمپ و کۆمارییەکان ڕایگەیاند، زۆر جێگەی نیگەرانی و بێھیواییە ئەمریکا سەرۆکێکی ھەبێت لە تەواوی ئادەبوونی لە کاری فەرمیدا کاربکات لەسەر تێکدانی دیموکراسیەتی ئەمریکا، جگە لەوەش ژمارەیەکی زۆر کەم نەبێت لە کۆمارییەکان کە بوێریان ھەبووە لەسەر ئەوەی بڵن جۆ بایدن سەرۆکە و ئەم ھەڵبژاردنە دادپەروەرانە بووە، چونکە ئەو ھەڕەشە و تۆقاندنەی کە لەلایەن سەرۆکی ئەمریکاوە لێیان کراوە مایەی قبوڵکردن نییە .


بافڵ تاڵەبانی:یەکێتی پەرۆشی دروستکردنی هێزێکی نیشتمانییە کە بەرگری لە خاکی کوردستان و بەرژەوەندییە باڵاکانی بکات – لڤین پرێس\nهاوسەرۆکی یەکێتیی نیشتمانیی کوردستان، دەبێت ھێزی پێشمەرگە وەک ھەمیشە سەرمەشقی گۆڕانکاری بن و پارێزەری جێبەجێکردنی بڕیارەکانی دادگا بن،لەمەودوا رێگەنادرێت هیچ کەسێک بەناوی پیرۆزی پێشمەرگەوە دەستدرێژی بکاتە سەر موڵکی گشتی و یاساشکێنی بکات.\nبافڵ تاڵەبانی، هاوسەرۆکی یەکێتیی نیشتمانیی کوردستان، ئەمڕۆ ( چوار شەممە، ٢٢ی ئەیلوولی ٢٠٢١ ) لە قەڵاچوالان بە ئامادەبوونی شێخ جەعفەر شێخ مستەفا، جێگری سەرۆکی ھەرێمی کوردستان و مستەفا چاوڕەش، فەرماندەی ھێزەکانی حەفتا و مەحمود سەنگاوی، سەرپەرشتیاری ھێزەکانی حەفتا و عەبدوڵا کانی بەردی، لێپرسراوی مەڵبەندی رێکخستنی پێشمەرگە و ھیوا عەبدوڵا، لێپرسراوی میحوەری چواری کەرکوکی ھێزی پێشمەرگە لەگەڵ ئامرلیواکانی ھێزی پێشمەرگە کۆبووەوە’.\nسەبارەت بە گرنگی و رۆڵی فەرماندەکانی پێشمەرگە کرد و وتیەتی،” ئێوە پارێزەر و خاوەنی یەکێتین و ئێمە مێژووی پڕ لە خەبات و شانازی ئێوە لە یادناکەین. لە هەوڵەکانمان بەردەوامین بۆ پێداچوونەوە و رێکخستنەوەی یەکەکان و بەرەوپێشچوونی توانا سەربازییەکان. خزمەتکردنی هێزەکانی پێشمەرگە و دابینکردنی ژیانێکی شایستە بە ئەرکی خۆمان دەزانین و لەداهاتووشدا گۆڕانکارییەکان دەبینن. لەو چوارچێوەیەشدا وەرگرتنی ئابوونەی حیزبی لەناو هێزەکانی پێشمەرگە قەدەغەکرا، بافڵ تاڵەبانی وتی دەبێت هەمووان خزمەتی پێشمەرگە قارەمانەکانمان بکەین و لە ئاست رۆڵ و قوربانیدانیان بین”.\nهەروەها سەبارەت بە هەوڵەکانی رێکخستنەوەی هێزی پێشمەرگەی کوردستان کرد و رایگەیاندوە،” یەکێتی پەرۆشی دروستکردنی هێزێکی نیشتمانییە کە بەرگری لە خاکی کوردستان و بەرژەوەندییە باڵاکانی بکات. بەپشتیوانی هاوپەیمانان و دۆستەکانمان ئەم پرۆسە نیشتمانییە جێبەجێ دەکەین و هێزی پێشمەرگە دەکەینە هێزێکی پڕچەک و پۆڵایین بەشێوەیەک لەئاست تەحەددییەکان بێت و پارێزەری سەقامگیری و ئاسایشی هەرێمی کوردستان بێت”.\nھەر لەکۆبوونەوەکەدا ھاوسەرۆک سەبارەت بەچاکسازییەکان و رووبەڕووبوونەوەی یاساشکێنان رایگەیاند،” دەبێت ھێزی پێشمەرگە وەک ھەمیشە سەرمەشقی گۆڕانکاری بن و پارێزەری جێبەجێکردنی بڕیارەکانی دادگا بن. لەمەودوا رێگەنادرێت هیچ کەسێک بەناوی پیرۆزی پێشمەرگەوە دەستدرێژی بکاتە سەر موڵکی گشتی و یاساشکێنی بکات. ھەرکەسێکیش لە هەر پلە و بەرپرسیارێتییەکدا بێت بەتوندترین شێوە رووبەڕووی دەبینەوە و راپێچی بەردەم دادگای دەکەین. کەدڵنیام ھێزی پیرۆزی پێشمەرگە وەک ھەمیشە پشتیوانی سەرخستنی ئەم پرۆسە نیشتمانییە دەبێت”.\nوەزارەتی پێشمەرگە 70 ئۆتۆمبێلی گولـلە نەبڕی وەرگرت


فەرمانگەی میدیایی پەرلەمان رایگەیاند\nئەندامانی ئەنجومەنی نوێنەرانی عێراق رێككەوتن لەسەر ئامادەنەبوون لە دانیشتنەكانی داهاتووی پەرلەمان تا یەكلاییكردنەوەی دۆخی یاسایی ئەو پەرلەمانتارانەی ئامادەی دانیشتنەكان نابن.\nفەرمانگەی میدیایی ئەنجومەنی نوێنەرانی عێراق لە راگەیەنراوێكدا (13 كانونی دووەمی 2021) كە وێنەی لای "ناس كورد" هەیە رایگەیاند ئەندامانی ئەنجومەنی نوێنەرانی عێراق، ڕێككەوتون لەسەر ئامادەنەبوون لە دانیشتنەكانی داهاتووی پەرلەمان تا یەكلاییكردنەوەی دۆخی یاسایی ئەو پەرلەمانتارانەی ئامادەی دانیشتنەكان نابن.\nژمارەی ئەندامانی خولی ئێستای ئەنجومەنی نوێنەران 329 پەرلەمانتارە، بەڵام زۆرجار بڕی یاسایی پێویست (نصاب) لە دانیشتنەكان ئامادە نابن كە نیوە + 1 دەكات، ئەمەش سەرۆكایەتی پەرلەمان ناچار دەكات بە هێشتنەوەی دانیشتنەكان بە كراوەیی.\nهەروەها بەشی زۆری ئەوانەشی ئامادەی دانیشتنەكان نابن سەركردەی لیستەكانن، ژمارەیەك بەرچاوی ئەندامی پەرلەمانتاریش هێشتا دەستبەكار نەبوون و لەپۆستە حكومییەكانی خۆیاندان سەرباری دەرچوونیان لە هەڵبژاردن.\nئەنجومەنی نوێنەران مانگێك وادەی یاسایی خۆی درێژكردووەتەوە بەمەبەستی تاوتوێكردنی بودجەی 2021، ئەمڕۆش بەسەرۆكایەتی جێگری دووەمی سەرۆكی پەرلەمان د. بەشیر حەداد، دانیشتنی ژمارەی 35 ساڵی سێیەمی یاسادانانی بەڕێوەبرد.


رۆژنامه‌كا بریتانی راپۆرته‌كێ ل دۆر زیانێن شه‌رێ په‌كه‌كێ ل ده‌ڤه‌رێن سنووری یێن هه‌رێمێ به‌لاڤ دكه‌ت | Evro News\nسه‌ره‌كى كوردستان رۆژنامه‌كا بریتانی راپۆرته‌كێ ل دۆر زیانێن شه‌رێ په‌كه‌كێ ل ده‌ڤه‌رێن سنووری یێن...\nرۆژنامه‌كا بریتانی راپۆرته‌كێ ل دۆر زیانێن شه‌رێ په‌كه‌كێ ل ده‌ڤه‌رێن سنووری یێن هه‌رێمێ به‌لاڤ دكه‌ت\nرۆژناما (گاردیان) یا بریتانی راپۆرته‌ك ل دۆر زیانێن شه‌رێن په‌كه‌كێ ل ده‌ڤه‌رێن سنووری یێن هه‌رێما كوردستانێ به‌لاڤكر.\nوێ رۆژناما بریتانی د وێ راپۆرتا خوه دا به‌حس ل نه‌هامه‌تیێن خه‌لكێ ده‌ڤه‌رێن سنووری یێن هه‌رێمێ كر كو به‌رده‌وام دبنه قوربانیێن شه‌رێ چه‌كدارێن په‌كه‌كێ و له‌شكرێ توركی.\nد وێ راپۆرتێ دا چه‌ند كه‌سه‌ك به‌حسێ چیرۆكا ژیانا سه‌خت یا خوه و گیان ژ ده‌ستدانا كه‌سوكارێن وان ژ ئه‌نجامێ شه‌رێ په‌كه‌كێ و له‌شكرێ توركی ل ده‌ڤه‌رێن وان دكه‌ن.\nب گۆره‌ی وێ رۆژنامێ، پشتی ب دووماهی ئینانا ئاگربه‌ستێ د ناڤبه‌را له‌شكرێ توركی و چه‌كدارێن په‌كه‌كێ ل سالا 2015، هژمارا قوربانیێن مه‌ده‌نی ل ده‌ڤه‌رێن سنووری ب تایبه‌ت ل سنوورێ قه‌زا ئامێدیێ ل پارێزگه‌ها دهۆكێ، بلند بوویه.\nهه‌ر د وێ راپۆرتێ دا، كوشتنا سێ وه‌لاتی و پێشمه‌رگێن خانه‌نشین ل دووماهیا سالا 2020 ل سنوورێ قه‌زا ئامێدیێ وه‌كو نموونه‌ك هاتیه به‌حسكرن و ئاماژه ب وێ چه‌ندێ هاتیه كرن كو خه‌لكه‌كێ زۆر یێ وێ ده‌ڤه‌رێ ژ ترسا شه‌رێ په‌كه‌كێ و له‌شكرێ توركی، گوند و جهێن خوه بجه هێلاینه و به‌ر ب ده‌ڤه‌رێن دی چووینه.\nئاماژه كریه ژی كو” رێكخراوا (Christian Peacemaker Teams) ئاشكرا كریه كو زێده‌تر ژ 400 گوند ژ ئه‌گه‌رێ شه‌رێن په‌كه‌كێ هاتینه چۆلكرن و زێده‌تر ژ 100 وه‌ولاتیێن مه‌ده‌نی ژی ژ ئه‌نجامێ شه‌رێن په‌كه‌كێ و له‌شكرێ توركی یێن شه‌هید بووین”.\nئێك ژ وان كه‌سێن بۆ رۆژناما (گاردیان) یا بریتانی ئاخڤتی، ناڤێ وی (به‌ختیار) بوو، ئه‌و دبێژیت” ژبلی كو په‌كه‌كێ شه‌ر یێ ئینایه ده‌ڤه‌را مه، رێ ژی ناده‌ته خه‌لكی بچنه سه‌ر جهێن خو و كارێن خوه یێن چاندنێ بكه‌ن”.\nهه‌روه‌سا شڤانه‌كێ په‌زی ب ناڤێ (شێخۆ) بۆ رۆژناما بریتانی گۆت” هه‌تا نوكه دو شڤان ب ده‌ستێ چه‌كدارێن په‌كه‌كێ یێن هاتینه كوشتن و ئێك ژی یێ كه‌فتیه به‌ر بوردۆمانا فرۆكێن توركی”.\nل دووڤ داتایێن رێكخراوا (Airwars)، ل سالا 2020 نێزیكی 33 وه‌لاتیێن مه‌ده‌نی ل ده‌ڤه‌رێن سنووری یێن هه‌رێما كوردستانێ ژ ئه‌نجامێ شه‌رێ په‌كه‌كێ و له‌شكرێ توركی شه‌هید بووینه و 23 كه‌س ژی بریندار بووینه، وێ رێكخراوێ ئاماژه كریه ژی كو ئه‌ڤ هژماره هه‌مبه‌ركرن ل گه‌ل سالا 2019 دو جاركی بووینه.\nراپۆرتا رۆژناما بریتانی دیاركر ژی كوه ێرشێن په‌كه‌كێ و چالاكیێن له‌شكری د ناڤ ئاخا توركیا و باكوورێ كوردستانێ ل سالا 2020 ب رێژه‌یا 60% یێن كێم بووین و پتریا چالاكی و شه‌رێن خوه ئیناینه ده‌ڤه‌رێن سنووری یێن هه‌رێما كوردستانێ.\n74 queries in 0.854 seconds.


https://1baiser.com جیاوازیی دوو عیملاقەكەی ئەمەریكای لاتین |\nHome گشتی وەرزش جیاوازیی دوو عیملاقەكەی ئەمەریكای لاتین\non: شوبات 01, 2017 In: وەرزشNo Comments\nیاریزانانی ئەرجەنتین لە بەڕازیلییەكان چالاكترن\nئەگەرچی ساڵانێكی زۆر بەڕازیل یەكەمین وڵات بوو لە ڕووی ناردنی یاریزانی تۆپی پێوە بۆ ئەوروپا، بەڵام ئەم چەند ساڵەی هاوكێشەكە تاڕادەیەك هەڵگەڕاوەتەوە و لە ئەورووپادا یاریزانانی ئەرجەنتین ״زۆرتر و چالاكترن״ لە بەڕازیلییەكان، بەپێی ئەو داتایانەی بەشی وەرزشی ڕۆژنامەی ئاژانس كۆی كردوونەتەوە.\nدۆخەكە بەشێوەیەكە، كە لەنێو هەر پێنج خولە گەورەكەی ئەورووپادا (ئیسپانیا، ئینگلتەرا، ئەڵمانیا، ئیتاڵیا و فەڕەنسا)، بەڕازیل خاوەنی هیچ یاریزانێك نییە، كە لوتكەی ڕیزبەندیی گۆڵكارانی گرتبێت، تەنانەت هێرشبەرێكیان نییە، كە لەنێو سێ خانەی یەكەمی لیستەكەدا بێت.\nگۆڵكاری بەرازیلییەكان لەو پێنج خولەدا خۆسێ ویلیان-ە، كە لە یانەی ریاڵ سۆسیداد یاری دەكات.\nبە پێچەوانەوە، هێرشبەرانی ئەرجەنتین زیاتر دەركەوتوون، بۆ نمونە لە ئیسپانیا لیۆنێل میسی لە بەرشەلۆنە بە جیاوازیی گۆڵێك دووەمی گۆڵكارانە و لە ئیتاڵیاش هیگواین لە یوڤنتۆس و ئیكاردی لە ئینتەرمیلان هەریەكەیان 15 گۆڵیان هەیە و بە هاوبەشی لەگەڵ ئیدین دزیكۆی بۆسنەیی لوتكەی گۆڵكارانیان گرتووە.\nیاریزان و هێرشبەرانی ئەرجەنتین لەنێو پێنج خولەكەدا، تاكو ئێستا 165 گۆڵیان تۆماركردووە، بەرامبەر بە تۆماركردنی 111 گۆڵ لەلایەن بەڕازیلییەكانەوە، واتە جیاوازیی نێوانیان 54 گۆڵە.\nزۆرترین گۆڵی یاریزانە ئەرجەنتییەكان لە خولی ئیتاڵیادایە، كاتێك توانیویانە 72 گۆڵ تۆماربكەن، كەمترین گۆڵیشیان لە خولی ئەڵمانیایە، كە تەنیا شەش گۆڵیان تۆماركردووە، چواریان لەلایەن دی بلاسیسی هێرشبەری ماینزەوە تۆماركراون.\nلە بەرامبەردا زۆرترین گۆڵی بەرازیلییەكان لە خولی فەڕەنسادایە، كاتێك توانیویانە 26 گۆڵ تۆماربكەن، بە هەمانشێوە كەمترین گۆڵی بەرازیلییەكانیش لە خولی ئەڵمانیادایە، كە تەنیا 10 گۆڵیان تۆماركردووە، چواریان لە لایەن ڕافائیلی هێرشبەری میونشنگلادباخەوە تۆماركراون.\nبەپێی داتاكان، لە بۆندزلیگادا یاریزانانی ئەرجەنتین و بەرازیل كەمترین چالاكییان هەبووە و بە یاریزانانی هەردولاوە تاكو ئێستا تەنیا 16 گۆڵیان تۆماركردووە.\nلە بەرامبەردا لە ئیسپانیا و ئیتاڵیا لە لوتكەی چالاكیدان، لە لالیگا 89 گۆڵیان تۆماركردووە و لە كاڵچۆش 88 گۆڵ.


لە 4 ساڵدا بەڕێوەبەری رۆشنبیری سلێمانی نزیكەی ملیۆنێك و400هەزار دۆلار خەرجی بووە\n11.09.2019 09:14 PM\nتەنها لە ماوەی چوار ساڵدا بەڕێوەبەری رۆشنبیری سلێمانی یەك ملیۆن و 400 هەزار دۆلار خەرجی بووە و تەنها لە 8 مانگی ئەم ساڵدا 64 ملیۆن دینار خەرجی بووە.\nهەرچەندە تا ئێستا بەشێوەیەكی فەرمی پارەی خەرجكراوی 20 ملیار دۆلارەكە شاری رۆششنبری بڵاو نەكراوەتەوە بەڵام خشتەیەك بولا كراوەتەوە كە تیایدا دەردەكەوێت بەڕێوەبەری رۆشنبیری سلێمانی تەنها لە ماوەی هەشت مانگی ئەم ساڵدا 64 ملیۆن دینار خەرجی بووە.\nبەگوێرەی ئەو خشتەیەی لە تۆڕە كۆمەڵایەتیەكان بڵاو كراوەتەوە دەردەكەوێت خەرجی كارو چالاكی بەڕێوەبەری گشتیی رۆشنبیری سلێمانی، لە چوار ساڵدا (یەك ملیارو 676 ملیۆن و 938 ھەزار و 500 دینار) كە دەكاتە نزیكەی (یەك ملیۆن و 400 ھەزار دۆلار).\nئەوەجگە لەوەی كە خەرجی هەشت مانگی ئەم ساڵی 2019 بەجیاواز هەژمار كراوە، هەر ئەمشەویش بەڕێوەبەری رۆشنبیری سلێمانی لە رونكردنەوەیەكدا رایگەیاند من بەرپرسیار نیم لەوە پارانەی كە لە پێش وەرگرتنی ئەو پۆستە لەلایەن منەوە خەرج كراوە.\nهاتوچۆی ئەم ئۆتۆمبێلانە لە سلێمانی قەدەغە دەکرێت\nكافتریایەك و كارگەیەكی شیرینی داخران\nشارەوانی لەبارەی تاسەی نایاسایی ئەم داوایە لەهاوڵاتـیان دەکات\nتەنها لە هەرزان بازاڕێكدا 700 كیلۆ مەوادی خراپ دەستی بەسەرداگیرا\n"ئایفۆن لەبازاڕی كوردستان پڕفۆشترینە"\nئەو باوکەی کوڕەکەی ڕزگار کرد لە گڕی بەنزینخانە ئەمڕۆ گیانی لەدەستدا\n20 ملیار دینارەكەی پایتەختی رۆشنبیری ئێوە خۆش\nدادگا بڕیاری ١٥ ساڵ زیندانیی بەسەر بکوژانی ڕاوێژ سەپاند


بەغدا: مامۆستا عەلی باپیرو شاندی هاوڕێی سەردانی موستەفا کازمیی سەرۆک وەزیرانی عێراقیان كرد – پێگەی فەرمی مامۆستا عەلی باپیر\nOn تشرینی یەکەم 6, 2020\nیٔێوارەی یٔەمڕۆ سێشەممە 6/10/2020 مامۆستا عەلی باپیر ئەمیری کۆمەڵی یٔیسلامیی کوردستان‌و شاندی هاوڕێی سەردانی موستەفا کازمیی سەرۆک وەزیرانی عێراقیان کرد .\nیٔەمیری کۆمەڵی یٔیسلامیی بە سەرۆک وەزیرانی عێراقی ڕاگەیاند: بەڕاستی یٔەرکێکی سەخت‌و قوڕس‌و لە قۆناغێکی دژواردا کەوتۆتە سەرشانتان‌و هیوادارین خوای گەورە سەرکەوتووت بکات بەجۆرێک خزمەتی گەلانی عێراق بکەیت بەبێ جیاوازیی.\nگوتیشی: ئێمە لە کۆمەڵی یٔیسلامیی خوازیاری پەیوەندییەکی زۆر باشی هەرێمی کوردستان‌و حکوومەتی فیدراڵین‌و بۆئەم مەبەستەش هەرچی بە ئێمە بکرێت ئامادەین وەک ئەرکی سەرشانمان جێبەجێی بکەین.\nمامۆستا عەلی باپیر هەروەها ئاماژەی بە خراپی دۆخی فەرمانبەرانی هەرێمی کوردستان کردو ڕایگەیاند: فەرمانبەرانی هەرێمی کوردستان ئێستا دۆخیان زۆر خراپە، نە موچەکانیان بە تەواوی پێدەدرێت نە لە کاتی خۆشیدا وەریدەگرن، بۆیە داوا لە بەڕێزتان دەکەین ئەو پارەیەی بۆ مووچە دەینێرن بە زوویی ڕەوانەی بکەن بەجۆرێک هیچ بارودۆخ‌و ململانێیەکی سیاسیی نەبێتە هۆی دواکەوتن یان ڕاگرتنی.\nلە بەشێکی دیکەی کۆبوونەوەکەیان، شاندی کۆمەڵی یٔیسلامیی باسیان لە خەرجکردنی پارەی گەنمی جوتیاران کرد کە بڕەکەی ٥٧٦ ملیار دینارە .\nلەوبارەیەوە عەبدولستار مەجید ئەندامی شاندی کۆمەڵ‌و سەرۆکی لیژنەی کشتوکاڵ‌و ئاودێری پەرلەمانی کوردستان داوای لە سەرۆک وەزیرانی عێراق کرد ئەو پارەیە بۆ جوتیارانی هەرێمی کوردستان خەرج بکات .\nلای خۆشیەوە سەرۆک وەزیرانی عێراق ئامادەیی خۆی بۆ خەرجکردنی ئەو پارەیە بەشێوەی قۆناغ بە قۆناغ دەربڕیی‌و لەسەر داوای عەبدولستار مەجیدیش ئامادەیی خۆی نیشاندا کە لە ڕۆژانی داهاتوودا پێشوازیی لە لیژنەی کشتوکاڵ‌و ئاودێریی لە پەرلەمانی کوردستان بکات .\nلە بەشێکی دیکەی دیدارەکەدا موستەفا کازمیی سەرۆک وەزیرانی عێراق ئاشکرایکرد: عێراق بە دۆخێکی خراپی داراییدا تێدەپەڕێت کە دەرەنجامی کەڵەکەبووی گەندەڵیی ساڵانی ڕابردووەو یٔێمە بەرپرسین لە چاککردن‌و هەنگاوەکانیشمان بەو ئاراستەیەدا دەست پێکردووەو هەوڵیش دەدەین هاوڵاتییانی عێراق بەبێ جیاوازیی سەیر بکەین.\nسەبارەت بە هەڵبژاردنەکانی پەرلەمانی عێراقیش، مامۆستا عەلی باپیر داوایکرد کە یاساکە بەجۆرێک بێت کە دادپەروەریی زۆری تێدا بێت‌و نەتەوەیەکگرتووەکانیش سەرپەرشتی ڕاستەوخۆی پرۆسەکە بکات .\nلە کۆتاییشدا سەرۆک وەزیرانی عێراق خۆشحاڵیی خۆی بە سەردانی مامۆستا عەلی باپیرو شاندی هاوڕێی دەربڕیی‌و لەهەمانکاتیشدا ڕۆڵی فراکسیۆنی کۆمەڵی ئیسلامیی لە ئەنجوومەنی نوێنەرانی عێراق بە گرنگ‌و چالاک وەسف کرد .


كاره‌ساته‌كا مه‌زن ل ئدلبێ روودایه - دارکا مازی\nكاره‌ساته‌كا مه‌زن ل ئدلبێ روودایه\nل مه‌ها رابووری 188 سڤیل ل ئدلبێ هاتنه كوشتن\nژ ئه‌نجاما ئێریشێن به‌رده‌وام یێن رژێما سووریێ و ئارته‌شا رووسیا فه‌ده‌رال ل سه‌ر ئدلبێ، ل مه‌ها رابووری 188 ولاتیێن سڤیل جانێ خوه ووندا كرنه.\nل گۆر راپۆرێن رێخستنێن مافێن مرۆڤان، ل مه‌ها كانوونا دووێ یا ئیسال 2020ێ، ب سه‌ده‌ما ئێریشێن به‌رده‌وام یێن ئارته‌شا سووریێ و ئارته‌شا رووسیا فه‌ده‌رال ل سه‌ر پارێزگه‌ها ئدلبێ، 188 كه‌سێن سڤیل هاتنه كوشتن ژ وێ هه‌ژمارێ 64 زارۆ هه‌نه.\nرێخستنێن مافێن مرۆڤان ده‌ست نیشان كرنه، هه‌موو قوربانیێن مه‌ها رابووری یێن ئدلبێ سڤیلن و ب بۆردۆمانا باله‌فرێن جه‌نگ جانێ خوه ووندا كرنه.\nهه‌ر وها ب سه‌ده‌ما بۆردۆمانان 28 خوه‌ندنگه‌ه، 7 خیڤه‌ت، 11 بنكه‌یێن ساخله‌میێ، 9 بازار و 19 په‌رستگه‌ه، 5 ناڤه‌ندێن به‌رگرییا شارستانی و 3 وه‌ستگه‌هێن كاره‌بایێ، 4 خوارنگه‌ه هاتنه هه‌ده‌ف كرن و زرارێن مه‌زن پێ كه‌تنه.\nپارێزگه‌ها ئدلبێ ل باكورێ رۆژئاڤایا سووریێ یه، ل ده‌ستپێكا جه‌نگا ناڤخوه یا سووریێ وه‌كه كه‌لا هێزێن ئۆپۆزسیۆنێ هات ناس كرن، ل سالا 2015ێ كه‌تیه ده‌ست ئۆپۆزسیۆنێ.\nل گولانا سالا 2017ێ هه‌ر یه‌ك ژ ولاتێن تركیێ، رووسیا، ئیرانێ، ئه‌و پارێزگه‌هه وه‌كه ناڤه‌چه‌یا كێم كرنا ئالۆزیێ د كۆنگره‌یا ئاستانیێ لهه‌ڤهاتن ل سه‌ر كر، لێ به‌لێ هه‌یا نها سووری و رووسیا فه‌ده‌رال پابه‌ندی ب وێ لهه‌ڤهاتنێ نه‌كرنه.


فەرموودە: ئاسۆی بەرەبەیان (بانگی بەیانی) دەهاتە سەر پێغەمبەر -صلى اللە علیە وسلم- وئەو لەشی گران بوو بەهۆی چوونە لای خێزانەکانی، پاشان خۆی دەشۆرد (غوسڵی دەکرد) وڕۆژووی دەگرت - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: ئاسۆی بەرەبەیان (بانگی بەیانی) دەهاتە سەر پێغەمبەر -صلى اللە علیە وسلم- وئەو لەشی گران بوو بەهۆی چوونە لای خێزانەکانی، پاشان خۆی دەشۆرد (غوسڵی دەکرد) وڕۆژووی دەگرت\nپۆلێنکردن: فیقه وبنچینەکانی . فیقهی پەرستنەکان . ڕۆژووگرتن . ئەو شتانەی کە جائیزە (دروستە) کە کەسی ڕۆژووگر ئەنجامی بدات .\nلە عائیشە ودایکی سەلەمەوە -ڕەزای خوایان لێبێت- دەڵێن: «ئاسۆی بەرەبەیان (بانگی بەیانی) دەهاتە سەر پێغەمبەر -صلى اللە علیە وسلم- وئەو لەشی گران بوو بەهۆی چوونە لای خێزانەکانی، پاشان خۆی دەشۆرد (غوسڵی دەکرد) وڕۆژووی دەگرت».\nعائیشە ودایکی سەلەمە (ڕەزای خوایان لێبێت) باسی ئەوە دەکەن کە پێغەمبەر -صلى اللە علیە وسلم- دەچووە لای خێزانەکانی لە شەودا، ولەوەیە بانگی بەیانیشی بدایە وئەو لەشی گران بووایە وهێشتا غوسڵی نەکردووە، وبەردەوام دەبوو لەسەر ڕۆژووەکەی وبە قەزا نەیدەدایەوە (واتە: لە پاش بانگی بەیانی غوسڵی دەردەکرد بۆ ئەوەی نوێژی بەیانی بکات)، وئەم باسکردنەیان وەکو وەڵامێک بوو بۆ مەروانی کوڕی حەکەم کاتێک کەسێکی نارد بۆ ئەوەی پرسیاریان لێبکات سەبارەت بەم بابەتە. وئەم حوکمە بۆ ڕەمەزان وجگە لە ڕەمەزانیشە.\nفیقه وبنچینەکانی . فیقهی پەرستنەکان . ڕۆژووگرتن . ئەو شتانەی کە جائیزە (دروستە) کە کەسی ڕۆژووگر ئەنجامی بدات .


هێرشه‌کانى سه‌ر عه‌فرین تێکشکێنران\n2017-06-16 | 10:56:26\nشه‌ڕڤانانى کورد وه‌ڵامى هێرشه‌کانى چه‌کدارانى سه‌ربه تورکیایان بۆ سه‌ر کانتۆنى عه‌فرین دایه‌وه و تێکیانشکاند.\nچه‌ند ڕۆژێکه چه‌کدارانى جه‌بهه‌ت ئه‌لنوسره و ئه‌حرار ئه‌لشام سه‌ربه تورکیا هێرشه‌کانیان بۆ سه‌ر گونده‌کانى کانتۆنى عه‌فرین زیاتر کردوه، ئه‌مڕۆش شه‌ڕڤانان وه‌ڵامى هێرشه‌کانى ئه‌وانیان دایه‌وه و تێکیان شکاند.\nهێرشه‌کانى ئه‌و چه‌کردارانه بۆ سه‌ر گونده‌کانى باسوفان و باشه‌رما و بیرج سلێمان له ناوچه‌ى شێراوا له کانتۆنى عه‌فرین بوون، به‌ڵام به توندى شه‌ڕڤانان وه‌ڵامیاندانه‌وه و تێکیانشکاندن، له ئێستاشدا ئارامى له ناوچه‌که به‌رقه‌راره.\nله‌لایه‌کى تره‌وه هه‌ر له هه‌رێمى شه‌هبا شه‌ڕڤانان وه‌ڵامى چه‌ند هێرشێکى دیکه‌ى سوپاى تورکیایان دایه‌وه.\nسوپاى تورکیا ده‌یه‌وێت باکورى سوریا داگیر بکات، بۆ ئه‌وه‌ش جگه له ده‌ستێوه‌ردانى ڕاسته‌وخۆ، چه‌ندین گروپى چه‌کدارى دروستکردوه و به چه‌ک و ته‌قه‌مه‌نى و پاره پشتگیریان ده‌کات بۆ داگیرکردنى ناوچه کوردیه‌کان، به‌ڵام شه‌ڕڤانان هه‌موو جارێک به توندى وه‌ڵامى ئه‌و هێرش و په‌لامارانه ده‌ده‌نه‌وه.


گۆڕانكاریكردن لەشێوازی كاركردن‌و مەرج‌و رێوشوێنەكانی ئەندام لەهەر حزبێكداو سودوەرگرتن لەئەزموونی بەتەمەنەكان‌و وزەی گەنجان تاڕاددەیەكی زۆر بڕیار دەدات كەئەو حزبە پێگەی جەماوەریی لەچ ئاستێكدا دەبێت، لەو روانگەیەشەوە ( كۆمەڵ) كەلەسەرەتای گەورەبووندایەو پلە بەپلە بەرەو بنیاتنانی قوڵاییەكانی پێگەی خۆی لەناو جەماوەری گشتیدا دەدات، پێویستە بەوریایی‌و داناییەوە هەنگاوی نوێ هەڵبگرێت بەرەو گۆڕانكاری، بەتایبەتیش لەسەروبەندی نزیكبوونەوەی كۆنگرەدا.\nئەو هێزانەی بەسەختی گۆڕانكاری لەخۆیاندا دەكەن لەقۆناغەكەی خۆیان جێدەمێنن‌و ناتوانن خۆیان لەگەڵ گۆڕانەكانی دەوروبەریان بگونجێنن.\nئاینی ئیسلام پانتاییەكی فراوانی بۆ عەقڵی مرۆڤەكان جێهێشتووە كەدەتوانن بەپێی كات‌و بارودۆخەكان خۆیان بگونجێنن، بەمەش رەنگە لایەنە سیاسیە ئیسلامیەكان بتوانن بەئاسانی گۆڕانكاری لەشێوازی كاركردنیاندا بكەن.\nئەو گۆڕانكارییانەی پێویستە بكرێت سەرەتا دەبێت لەناوخۆوە دەستپێبكەن كەئەویش لابردنی ئەو كۆسپانەیە كەرێگرن لەبەردەم گەشەكردن‌و فراوانبوونی ئاسۆیی حزب. ئەگەرچی كۆمەڵ یەكێكە لەو حزبانەی هەرلە سەرەتای دامەزراندنیەوە گۆڕانكاریی زۆری ئەنجامداوە، بەڵام پێویستە گۆڕانكاریی زیاترو بەپەلەتر بكات لەڕووی كارئاسانیكردن لەمەرجەكانی وەرگرتنی ئەندام‌و كرانەوە بەسەر سەرجەم چین‌و توێژەكانی كۆمەڵگادا‌و گۆڕانكاری لەناوی حزب‌و ئامانج‌و دروشمەكانیدا.\nباشتروایە مامەڵەكردنی حزب لەگەڵا خەڵكی بەگشتی لەسەر بنەمای مرۆڤبوون‌و وەك دەسەڵاتیش هاوڵاتیبوون بێت نەك دابەشكردنی ئایدۆلۆژی‌و رەگەزی.


Filter ↓ • Sort ↓ • All (173) • Translated (118) • Untranslated (54) • Waiting (0) • Fuzzy (1) • Warnings (0) • Current Filter (118)\nYou have been using %1$s for %2$s now! Could you please do me a BIG favor and give it a 5-star rating on WordPress to help us spread the word and boost our motivation? ئێوە ئێستا %1$s بۆ %2$s سوود دەگرن.دەتوانن پێزانینێک بکەن و هەڤیازی ٥ بدەن بەم زیادکراوە لە وۆردپرێس تا دڵخۆشمان بە گەشەپێدان بکا؟\t Details\nئێوە ئێستا %1$s بۆ %2$s سوود دەگرن.دەتوانن پێزانینێک بکەن و هەڤیازی ٥ بدەن بەم زیادکراوە لە وۆردپرێس تا دڵخۆشمان بە گەشەپێدان بکا؟\n2020-01-10 11:42:55 GMT\nAre you enjoying using Google Fonts? ئایا دڵخۆشی بە سوود وەرگرتن لە فۆنتەکان گووگڵ؟\t Details\nئایا دڵخۆشی بە سوود وەرگرتن لە فۆنتەکان گووگڵ؟\n2020-01-10 11:44:26 GMT\n%s days %s ڕۆژ\t Details\n2020-01-10 11:44:33 GMT\na week یەک هەفتە\t Details\n2020-01-10 11:44:48 GMT\n2020-01-10 11:45:03 GMT\nAdvanced Settings ڕێكخستنە پێشكەوتووەكان\t Details\n2020-01-10 11:45:25 GMT\nBasic Settings ڕێکخستنەکانی بنەما\t Details\n2020-01-10 11:45:41 GMT\nGoogle Fonts for WordPress گووگڵ فۆنت بۆ وۆردپرێس\t Details\nگووگڵ فۆنت بۆ وۆردپرێس\n2020-01-10 11:45:51 GMT\nIf your choices are not displaying correctly, check this box. گەر بژاردەی ئیوە بە قەشەنگی نیشان نادرێت ئەم بۆکسە هەڵبژێرە\t Details\nگەر بژاردەی ئیوە بە قەشەنگی نیشان نادرێت ئەم بۆکسە هەڵبژێرە\n2020-01-10 11:46:31 GMT\nForce Styles? ناچارکردنی کۆدی ستایل\t Details\nناچارکردنی کۆدی ستایل\n2020-01-10 11:46:46 GMT\nhttps://wordpress.org/plugins/olympus-google-fonts/ https://wordpress.org/plugins/olympus-google-fonts/\t Details\n2020-01-10 11:46:51 GMT\n- Default - پێش گریمان\t Details\n2020-01-10 11:47:07 GMT\nGoogle Fonts فۆنتی گووگڵ\t Details\n2020-01-10 11:47:13 GMT


پیرۆزبێت ٢٦ی سەرماوەز ڕۆژی ئاڵای کوردستان\nسەرەتا دەمەوێت ئاماژە بەوە بکەم کە ڕێکخراوی نەتەوە یەکگرتووەکان بەم شێوەیە پێناسە و شرۆڤەی ئاڵا دەکات : « ئاڵا بۆ هەر نەتەوە و دەوڵەت و هەرێم و حزب و گرووپێک ، هێما و ناسنامە و شانازییەکی بەرجەستەیە »\nئاڵای هەر وڵاتێک ڕۆڵ و دەورێکی گرنگ دەگێڕێ بۆ ناساندنی ئیرادە و ئامانج و هەزری سیاسی و فەلسەفەی هەر نەتەوەیەک ، هەروەها هاوکات شرۆڤەیەکە لە کلتوور و ژئۆپۆلێتیک و ڕووداوە گرنگەکانی مێژووی ئەو نەتەوەیە . ھەر بۆیە ئێمەی کوردیش ڕەنگی سووری ئاڵامان هێمای وزە و هێز و توانا و ئیرادەی ڕۆڵەکانی نەتەوەکەمان شرۆڤە دەکات کە لە پێناو سەروەری و سەربەخۆیی وڵاتەکەمان گیانیان فیدا کردووە ، ڕەنگی سپی ئاڵامان هێمای دڵپاکی و بێگەردی و ئاشتەوای نەتەوەکەمانە کە هەموو کات لە ناوچەکەدا بۆ سەقامگیر بوونی ئاشتی و ئارامی تێکۆشاوە ، ڕەنگی سەوزی ئاڵامان شرۆڤەی ئاوەدانی و ئارامی و خۆشی و سرووشتێکی پڕسامانی کوردستانە ، هێمای خۆریش لە ناوەندی ئاڵاکەمان شرۆڤەی رووناکی و موژدەی داهاتوویێکی گەشی کوردە لە چوارچێوەی کوردستانی مەزن و هەروەها بیست و یەک تیشکی خۆرەکە نیشانەی ٢١ی ئادارە کە نەورۆز و یەکەم رۆژی وەرزی ساڵی نوێە .\nهەڵ کردنی ئاڵای کوردستان لە رۆژانی رێفراندۆمی سەربەخۆیی و بۆنە و سەرخۆشی کەسایەتی و مامۆستایان لە رۆژهەڵاتی کوردستان بۆ دوژمنانی نەتەوەکەمانی دەرخست کە کورد یەک نەتەوەیە و ئاڵای کوردستان بەو جۆرەی کە ئەوان پێناسەی دەکەن بەتەنیا ئاڵای باشووری کوردستان نییە. بۆیە ئەرکێکە لەسەر هەموو حزب و رێکخراو و تاکێکی ئەم نیشتمانە کە لە هەر بەشێکی کوردستانی داگیرکراو دەژین ئاڵای کوردستان بەرز رابگرن و لە لایەن هەر تاکێکی کورد ئەم رۆژە پیرۆزە بایەخی تایبەتی پێ بدرێت .\nلەدوای لە سێدارەدان و شەھید بوونی پێشەوای نەمر و هەرس هێنانی کۆماری کوردستان لە ساڵی ١٩٤٦ هەتا هاتنە مەیدانی پارتی ئازادیی کوردستان لە ساڵی ١٩٩١ و هەڵکردنی ئاڵای کوردستان بەفەرمی لە رێکەوتی ٢٢ی ژانوییەی ١٩٩٤ ، هیچ حزب و رێکخراو و لایەنێک توانای هەڵکردنەوەی ئاڵای کوردستانیان لە رۆژهەڵاتی کوردستان نەبووە جگە لە « پاک» ، کە ئەمەش یەکێکە لە دەیان شانازییە تۆمار کراوەکانی « پاک» لە مێژووی پڕ لە سەروەریەکەیدا.\nبە مەبەستەی هەڵکردنەوەی ئاڵای کوردستان لە رۆژهەڵاتی نیشتمان کاروانێکی دوور و درێژ لە ڕۆڵەکانی نەتەوەکەمان لە رۆژهەڵاتی کوردستان بەدەستی دەوڵەتی داگیرکەری ئێران شەهید کراون . لەم رۆژە پیرۆزەدا پەیمان و بەڵێنمان نوێدەکەینەوە و سڵاو و ڕێز و سەری کڕنۆش دادەنوێنین بۆ سەرجەم شەهیدانی رێگای رزگاری کوردستان بەگشتی و شەهیدانی کاروانی ئاڵا بە تایبەتی . ھیوادارم ڕۆژێک لەم ڕۆژە مێژوویانەی نەتەوەکەمان ببێتە ڕۆژی تووڕدانی کینە و ڕەق و بەرژەوەندی حزبی و هەوێنێک بۆ پێکهێنانی بەرەیەکی کوردستانی بۆ ڕاماڵینی داگیرکەر و داماڵینی ئاڵاکەیان و سەقامگیر کردنی سپای میللیی کوردستان و هەڵکردنەوە ئاڵای پیرۆزی نیشتمان لەهەموو پارچەکانی کوردستان بەگشتی و لە رۆژهەڵاتی کوردستان بەتایبەتی کە ڕەمزی سەرکەوتوویی و سەروەریی و پاراستنی هەتاهەتایی ، دامەزراندنەوەی کۆماری کوردستانە .\nدووبارە پیرۆزبایی ئەم ڕۆژە مێژوویە لە هەموو گەلی کورد دەکەم و هەر شەکاوە بێت ئاڵای پیرۆزی کوردستان .\n٢٦ی سەرماوەزی ٢٧٢١ کوردی\n١٧ی دیسەمبری ٢٠٢١ زایینی


ڕێبه‌رانی سیاسی عێراق له‌سه‌ر چۆنێتی پـێـکهێنانی حکومه‌ت ڕێکده‌که‌ون\nبڕیاره ئه‌مڕۆ په‌رله‌مانی عێراق ڕێـکه‌وتنێـک په‌سه‌ند بکات بۆ پـێـکهێنانی حکومه‌تێـکی هاوبه‌ندی له پـێناو کۆتایی‌هێنان به قه‌یرانی سـیاسی ئه‌و وڵاته که تیایدا به درێژایی 8 مانگ عێراق بێ حکومه‌ت بوو.\nڕۆژی چوارشه‌ممه ده‌سه‌ڵاتدارانی باڵای عێراق ڕایانگه‌یاندبوو پاش چه‌ند ڕۆژێـک له وتووێژی چڕوپـڕ ڕێـکه‌وتن که سه‌رله‌نوێ بۆ ماوه‌ی چوار سـاڵی دیکه پـۆسـتی سه‌رۆک وه‌زیران به به‌ڕێز نوری ئه‌لمالیکی بسپـێردرێته‌وه.\nده‌سه‌ڵاتدارانی عێراقی ده‌شڵێن هاوپه‌یمانی لیسـتی عێراقیـیه که سووننه‌کان پـشـتگیری ده‌که‌ن و ڕکه‌به‌ری سه‌ره‌کی به‌ڕێز ئه‌لمالیکین به پـۆسـتی سه‌رۆکایه‌تی په‌رله‌مان ڕازیبوون.\nله هه‌ڵبژاردنی په‌رله‌مانی 7 ی مانگی سێی ڕابردوودا لیستی عێراقیـیه زۆرترین ده‌نگی به‌ده‌سـتهێنابوو، به‌ڵام نه‌یتوانیبوو پـشـتیوانی ته‌واوی لایه‌نه‌کانی دیکه‌ی عێراق به‌ده‌سـتبهێنێت بۆ پـێـکهێنانی هاوپه‌یمانیـیه‌کی ڕه‌ها.\nهه‌مان ڕێـکه‌وتن ڕێـگا به ماونه‌وه‌ی به‌ڕێز جه‌لال تاڵه‌بانی ده‌دات له پـۆسـتی سه‌رۆک کۆماردا ئه‌و کاره‌ی که ڕۆڵ و پـێـگه‌ی کورد پـته‌و ده‌کات.\nشـایه‌نی باسه ئه‌مڕۆ سه‌رۆکی هه‌رێمی کوردسـتانی عێراق به‌ڕێز مه‌سـعود بارزانی ڕایگه‌یاندبوو که ڕابه‌ری لیسـتی عێراقیـیه و سه‌رۆک وه‌زیرانی پـێشـووتری عێراق به‌ڕێز ئه‌یاد عه‌لـلاوی ده‌بێت به سه‌رۆکی کۆمیته‌ی دامه‌زرێناوی نوێی عێراقی که به‌رپـرس ده‌بێت له ئاسایشی نیشـتیمانی نسراو به ئه‌نجومه‌نی نیشـتیمانی بۆ ڕێبازه سـتراتیژیـیه‌کان.


شه‌فه‌ق نيوز/ سه‌رچه‌وه‌يگ ئه‌منى ئاشكراى ئه‌وه كرد هيزه‌يليگ له پۆليس و حه‌شد شه‌عبى ده‌سكردنه‌سه راوناين چه‌كداره‌يل داعش له ده‌ورگرد قه‌زاى خانه‌قين وه دويرى 105كم له باكوور خوه‌رهه‌ڵات باقووبه.\nسه‌رچه‌وه‌گه ئه‌را ئاژانس شه‌فه‌ق نيوز وت: ئامانج له‌و پرووسه‌ى سه‌ربازيه ئه‌وه‌سه ده‌ورگرد قه‌زاى خانه‌قين له سه‌رچه‌وه‌و شانه‌يل تيرۆريستى پاكه‌و بكريه‌ێد ك هه‌ڕه‌شه له ئاسايش هاووڵاتيه‌يل و كه‌رته‌يل ئه‌منى و حه‌شد شه‌عبى ئه‌كا.\nسه‌رچه‌وه‌گه ئاماژه وه‌يه‌يش كرد پۆليس خانه‌قين و هيزه‌يليگ له سوپا و ليوايه‌يل حه‌شد جوور ليواى 20 و 23 و 110 پرووسه‌يليگ گه‌ردين و وشكانن له ئاوايه‌يل ئيمام عه‌باس و عالياوه و معدان له قه‌زاى خانه‌قين ئه‌نجام دانه ئه‌را له‌ناوبردن پاشماوه‌يل داعش.\nئۆپراسيۆن سه‌ربازى ئه‌را راوناين داعش له باشوور خوه‌رئاواى موسڵ ده‌سوه‌پيكرد\nDate: 2019-12-23 08:14:10


کێن ئەوانەی خراپتر تووشی کۆرۆنا دەبن..؟ ئەو کەسانە بناسە..\nبه‌رپرسانی ته‌ندروستی نیویۆرك ئاگاداریی و هۆشیاریان دا له‌سه‌ر ئه‌وه‌ی كه ئه‌وانه‌ی جگه‌ره‌ی ئاسایی و جگه‌ره‌ی ئه‌له‌كترۆنی ده‌كێشن زیاتر توشی كۆرۆنا ڤایرۆس ده‌بن و مردنیشیان مسۆگه‌ر تره.\nوتیشی:"ئه‌گه‌ر جگه‌ره كێشیشی هه‌وڵبده له‌ته‌نیشت كه‌سانی تره‌وه جگه‌ره مه‌كێشه چونكه دوور نییه كاریگه‌ری بۆ سه‌ر ئه‌و هه‌بێت". باسی له‌وه‌شكرد بۆئه‌وه‌ی ئه‌م قۆناغه ببێت به فرسه‌تێك بۆ ئه‌وه‌ی كه‌مترین كه‌س زیانمه‌ند بێت به ڤایرۆسه‌كه ئه‌وا وه‌ك شاری نیویۆرك چه‌ندین سه‌نته‌رمان داناوه به‌خۆرایی بۆ خه‌ڵك كه چۆن واز له جگه‌ره كێشان دێنێت.\nبه‌پێی راپۆرتێكی ئێن بی سی نیوز، كه‌بێل دی بیلاسۆ قسه‌ی تێداكردووه ده‌ڵێت: "له ئێستادا خه‌می ئه‌و كه‌سانه‌مان كه سه‌روو 50 ساڵن و ئه‌ناڵێنن به‌ده‌ست نه‌خۆشییه درێژخایه‌نه‌كانه‌وه، به‌ڵام ئێستا ئه‌بێت خه‌می ئه‌وانه‌مان بێت كه جگه‌ره‌ی ئاسایی و ئه‌لكترۆنی ده‌كێشن".\nئه‌م بابه‌ته 2230 جار خوێنراوه‌ته‌وه


ئەوروپا بە چەقی بڵاوبوونەوەی كۆڕۆنا دادەندرێت\nبەڕێوەبەری هەرێمی ڕێكخراوی تەندروستی جیهانی بۆ ئەوروپا وتی، كیشوەری ئەوروپا ئێستا چەقی بڵاوبوونەوەی پەتای (كۆڤید – 19) یە، كە بە لە (50%) ی هەموو حاڵەتەكان لە ئاستی جیهان هەژمار دەكرێت.\n(هانس كلوگ) لە كۆنگرەیەكی ڕۆژنامەوانی لە كۆپنهاگن ڕایگەیاند، لە ئێستادا خێرایی بڵاوبوونەوەی پەتاكە لە (53) وڵاتی ناوچەكە نیگەرانیەكی زۆر گەورەیە، ئاماژەشی بەوە كرد حاڵەتە نوێكانی جۆری دێلتا خەریكە دەگاتە بەرزترین ئاست.\nكلوگ دەڵێت، بەپێی دوایین داتای ئاژانسەكە دەریدەخات ئەو كەسانەی كە بەهۆی ڤایرۆسەكە لە نەخۆشخانەكان دەمێننەوە دووهێندە زیادییان كردوە لە هەفتەیەكدا.\nئەو ئاماژەی بەوەشكرد، كە كاربەدەستان زیادبوونی حاڵەتەكانیان لە نێو هەموو چین و توێژێكدا بەدی كردوە، بەڵام بەشێوەیەكی زیاتر حاڵەتەكانی توشبوون لە نێو بەتەمەنەكاندا زیادی كردوە كە جێگەی نیگەرانیە.\nدەشڵێت، مانای ئەوەیە خەڵكانی زیاتر لە نێو ئەو كەسانەدا بە ڕێژەی زیاتر گیانلەدەستدەدەن كە دۆخێكی تایبەتیان هەیە، هەروەها بە ڕێژەی (75%) ی ئەوانەی گیانلەدەستدەدەن لە نێوان ئەو كەسانەدان كە تەمەنیان لەسەروو (65) ساڵیدایە.\nكڵوگ دەڵێت، یەكێك لە پێشبینیە باوەڕپێكراوەكان تر نیشانی دەدات كە دەشێت ئەوروپا تا سەرەتای مانگی دوو نیو ملیۆن حاڵەتی دیكەی گیانلەدەستدان بە (كۆڤید – 19) بەخۆیەوە ببینێت، ئەگەر بەم شێوەیە بەردەوام بێت.\nهەروەها ئاماژەی بە ڕێژەی بەرزی و نزمی كوتانەكان كرد كە خەڵكی ڕێنماییە تەندروستیەكانیان خاوكردۆتەوە لە سەرانسەری هەرێمەكەو بە هۆكاری بەرزبوونەوەی حاڵەتەكانی توشبوونی لە قەڵەمدا.\nلە كاتێكدا ملیارێك بەشە ڤاكسین دابەشكراوە، لە ئەوروپا تەنها لە (47%) ی كۆی دانیشتوان بەتەواوی خۆیان كوتاوە، ئەو دەڵێت: لە هەشت وڵاتدا بەلایەنی كەمەوە لە (70%) ی خەڵك بە تەواوی ڤاكسینی دژە كۆرۆنایان وەرگرتووە، كڵوگ ئاماژە بەوەش دەكات كە ڕێژەی كوتان لە دوو وڵاتی هەرێمەكەدا لە خوار (10%) یە.\nكڵوگ هانی ئەو وڵاتانەیدا كە ڕێژەی كوتان تێیاندا كەمە ڕێژەی كوتان زیاد بكەن، بەتایبەتی لە نێوان چینی بەساڵاچووان، ئەو هانی ئەو وڵاتانەشیدا كە ڕێژەی كوتانیان تێدا زۆرە، هاوكاری ئەو وڵاتانە بكەن كە دەستڕاگەیشتینیان بە ڤاكسینەكە كەمە.\nبەڕێوەبەری هەرێمی (WHO) وتی: دەبێت پلانەكانمان لە كاردانەوە بەرامبەر بەرزبوونەوەی حاڵەتەكان بگۆڕین بۆ ڕێگریكردن لە بڵاوبوونەوەكان.


به‌ڕێوه‌به‌ری ئاوه‌ڕۆكانی هه‌ولێر: مانگانه 80 جار ئاوه‌ڕۆكان پاک دەکەینەوە\nماوه‌یه‌كی زۆره، به‌ڕێوه‌به‌رایه‌تی ئاوه‌ڕۆكانی هه‌ولێر به هاوكاری له‌گه‌ڵ ڕێكخراوی giz ئه‌ڵمانی هه‌ڵمه‌تێكی سه‌رتاسه‌ری بۆ پاككردنه‌وه‌ی ئاوه‌رۆكانی نێو شاری هه‌ولێربه‌ڕێوه‌برد، له‌مباره‌یه‌وه ئه‌ندازیار(زه‌رده‌شت عه‌بدولخالق سه‌رسام) به‌ڕێوه‌به‌ری ئاوه‌ڕۆكانی هه‌ولێرگوتی: مایه‌ی خۆشحاڵیمانه له ماوه‌ی 40 ڕۆژی ته‌واودا هه‌ڵمه‌تێكی سه‌رتاسه‌ری بۆ پاككردنه‌وه‌ی ئاوه‌رۆكانی نێو شاری هه‌ولێر به هاوكاری و هه‌ماهه‌نگی ڕێكخراوی gizئه‌ڵمانی به‌ڕیوه‌چوو، له‌و ماوه‌یه‌دا كرێكاره‌كان توانیان كاره‌كانیان به شێوه‌یه‌كی ڕێكوپێك به‌ڕێوه ببه‌ن، بۆیه ئێمه ده‌ستخۆشیان لێده‌كه‌ین.\nخۆتان باش ده‌زانن ئاوه‌رۆكانی شاری هه‌ولێر ده‌مێكه دروستكراون، بۆیه پێویستیان به‌وه هه‌یه زوو زووه پاك بكرێنه‌وه، چونكه له كاتی باران بارینی زۆردا كێشه بۆ هاووڵاتیان دروست ده‌كه‌ن، باشه ئێوه چۆن و كه‌ی هه‌ڵمه‌تێكی له‌و شێوه‌یه ئه‌نجام ده‌ده‌ن؟\n- ئێمه ساڵی جارێك هه‌ڵمه‌تێكی به‌رفراوان له‌و شێوه‌یه جێبەجێ دەكەین تا بتوانین هه‌موو ئاوه‌ڕۆكان پاك بكه‌ینه‌وه، ئه‌گه‌ر پێویستیش بكات ساڵانه دوو جار ئه‌و هه‌ڵمه‌ته ئه‌نجام ده‌ده‌ین، جگه له‌وه‌ی تیمی سیانه‌مان هه‌یه كه هه‌رده‌م له ئاماده‌باشی ته‌واو دان، بۆیه مانگانه نزیكه‌ی 80 حاڵه‌تی پاككردنه‌وه‌ی ئاوه‌ڕۆكان له كوچه و كۆڵانه‌كانی شاری هه‌ولێر ئه‌نجام ده‌ده‌ین.\n• بۆچی له كاتی باران بارینی به‌خووڕ زۆر جار له جاده و شه‌قامه‌كان ئاوێكی زۆر هه‌ڵده‌ستێ و هه‌ندێ جار لافاو هه‌ڵده‌ستێ، ئێوه چۆن ئه‌وه چاره‌سه‌ر ده‌كه‌ی؟\n- ڕاسته له كاتی باران بارینێكی زۆر ئه‌و حاڵه‌تانه هاتۆته پێشه‌وه، ئه‌ویش له‌به‌ر ئه‌وه‌ی ئاوه‌ڕۆكانی شاری هه‌ولێر زۆر كۆنن و له‌مێژه دروستكراون، داواشمان له وه‌زاره‌تی شاره‌وانی كردوه بۆ ئه‌و مه‌به‌سته ئامێرێكی به‌هێزمان بۆ دابین بكه‌ن كه توانایه‌كی باشی هه‌یه بۆ پاككردنه‌وه‌ی هه‌موو ئاوه‌ڕۆكانی شار، پاشان ده‌بێ ئه‌و راستیه‌ش بزانین كه دیارده‌ی هه‌ڵسانی لافاو له هه‌موو جێگا و شوێنێك بوونی هه‌یه.\nله چ گه‌ڕه‌كێك گرفتی ئاوه‌ڕۆتان هه‌یه؟\n• ئێمه له‌چه‌ند شوێنێكی شار ئه‌و گرفته‌مان هه‌یه وه‌ك گه‌ڕه‌كی گڵكه‌ند و به‌شێكی گه‌ڕه‌كی ته‌یراوه، چونكه گه‌ڕه‌كێكی كۆنه و ئاوه‌ڕۆكه‌ی له ساڵانی حه‌فتاكان دروستكراوه، هه‌روه‌ها لای 100 مه‌تری نزیك به‌نزینخانه‌ی ئاكاریش ئه‌و گرفته‌مان هه‌یه، به‌ڵام له‌گه‌ڵ ئه‌نجومه‌نی وه‌زیران له‌سه‌ر خه‌تین كه گرفتی شه‌قامه‌كه‌ی لای په‌رله‌مان چاره‌سه‌ر بكه‌ین، هی شه‌قامی مه‌سیف سه‌لاجه‌ددینیش 65% چاره‌سه‌ر كراوه.


سوتاندنی خێمەکان و چاره‌نوسی یەکێتی نیشتیمانی |\nسوتاندنی خێمەکان و چاره‌نوسی یەکێتی نیشتیمانی\n2011/03/06 at 7:07 PM لێدوانێک بنووسە\nمه‌ریوان وریا قانع:دەسەڵاتدارانی کوردوستان دەبێت چەند خێمەی تر بسوتێنن،چەند کەناڵی ڕادیۆ و تەلەفیزۆنی تر ئاگردەن، چەند گەنجی تری وڵات بگرن و بفڕێنن و برینداربکەن، بۆئەوەی ئەو ڕاستییە سادەیەیان بۆ ڕونببێتەوە ئەوەی ئەمڕۆکە لە کوردوستاندا ڕودەدات شتێکی کاتی و تێپەڕ نییە. مەسەلەیەک نییە ناڕەزاییەکی ساتی و توڕەبونێکی تێپەڕ دروستیکردبێت، شتێک نییە چاو سورکردنەوە و پەلاماردان و پێکەنینی ئەم یان ئەو سەرکردە لەسەر تەلەفزیۆن کۆتایی پێبھێنێت. ئەوەی ڕودەدات ڕوداوێک نیە ھیچ سیاسییەک بە بڕیارێک، بە ناردنی تاقمێک چەکدار، بە پەلاماردانی ئەم یان ئەو مەیدان لە مەیدانە زۆرەکانی ئازادی، کۆتایی پێبھێنێت. ئەوەی لە کوردستاندا ڕودەدات ھەوڵدانە بۆ ڕاستکردنەوەی مێژویەکی ھەڵە، بۆ گۆڕینی مۆدێلێکی تایبەت لە حوکمڕانی، بۆ دروستکردنی سیاسەتێکی نوێ بۆ ئومێد و چاوەڕوانی.\nسوتانی خێمەکانی سەرای ئازادی بەتەواوی پەردەی لەسەر ڕوخسارە عەسابەیی و مافیاییەکه‌ی دەسەڵات لابرد، نیشانیداین دەسەڵات لاڵە و ھەڵگری ھیچ زمانێک نییە، جگە لە زمانی چەتەیی و مافیایی و وێرانەسازی. بەربەریەت کاتێک دروستدەبێت کە زمانێک بۆ گفتوگۆ نەمێنێتەوە، بەربەریەت دۆخی نەمانی زمانە، دڕندە ئەو کەس و ھێز و لایەنەیە کە زمانی گفتوگۆی لەدەستداوە. وەحشی بە کەسێک دەگوترێت کە زمانی نییە و وەک کێویەک دەجوڵێتەوە.\nلە چەند ڕۆژی ڕابردودا سلێمانی بەرەو ئەوە دەچو ببێتە شارێک جوان بە ناڕەزاییەتییەکانیەوە، جێگایەک گەورە بە ڕۆحە ڕەخنەییەکەیەوە، شوێنێک لێبوردە بە تێکەڵبونی دین و نادین و گەنج و پیر و ژن و پیاوییەوە بەیەکدی. ھاوکات دەسەڵاتدارانی شاریش لەوە نزیکدەکەوتنەوە لە قوڵایی و ھەقیقەتی ناڕەزاییەکان تێبگەن، لۆژیکی توڕەبونەکان ببینن، بۆیاندەرکەوێت ئەوەی ڕودەدات تەنھا خواستی کەسانی نەیار و دژ بە دەسەڵات نییە، بەڵکو خواستی سەدان و ھەزران کەسی سەر بە ھێز و دەزگاکانی دەسەڵاتیشە.\nبەڵام سوتانی خێمەکانی سەرای ئازادی ھێما بۆ گۆڕانێکی لەپڕ و خێرا لە میزاج و زەوقی بڕێک لە دەسەڵاتداراندا دەکات، دەلالەت لە ھیستریایەکی ترسناک دەکات کە دەشێت ئاکاری گروپێکی تایبەتی ناودەسەڵات بێت و لەڕۆژانی داھاتودا چاوەڕێی کارەساتی گەورەیان لێبکەین. ئەم ڕوداوە بەر لەھەمو کەسێک یەخەی یەکێتی نیشتیمانی کوردوستان دەگرێت، یەخەی ھێزێک کە لە بیست ساڵی ڕابردودا ھەمو دەزگاکانی حوکمڕانی ئەو شارەی بەدەستەوە بوە و تا ئێستاش بەدەستیەوەیە. ھەمومان دەزانین شتێک لە کوردستاندا نەماوە ناوی ”حکومەتی ھەرێم“ بێت، ئەوەی ھەیە و حوکم دەکات تەنانەت حیزب نییە بەمانا سیاسییە ڕاستەقینەکەی، بەڵکو ئەو ھێز و دەستە و تاقمانەی ناو حیزبن کە لەھەموان زیاتر لە پێگە و قازانج و دەستکەوتە تایبەتەکانی خۆیان دەترسن و بەگومانن. ئەوەی دوێنێ شەو ڕویدا ھێما بۆ سەرکەوتنی ئەو دەستە بێباک و نابەرپرسیارەی ناو حیزب دەکات، کە نە ئاگای لە ڕوداوەکانی کوردوستانە، نە ئاگای لە ھەست و نەستی خەڵکە و تەنانەت ئاگای لە خواستی بڕێکی زۆری ئەندامانی ناو حیزبەکە خۆشی نییە.\nڕێگرتن لەوەی یەکێتی نیشتیمانی بەتەواوی داخزێتە بەرەی دژ بە خەڵک و ئاڵای دژایەتیکردنی ڕاستەوخۆی داواکاری و ناڕەزاییەکانی خەڵک ھەڵگرێت، ئەرکێکی سیاسی و نیشتیمانی گرنگە. بەڵام ئەم ئەرکە بە پلەی یەکەم و بەر لە ھەموان لەسەر شانی کەسە دڵسۆز و بەرپرسیارەکانی ناو ڕیزەکانی یەکێتی نیشتیمانی کوردوستان خۆیەتی، ئینجا ئەرکی ئەو ھێزانەی ترە کە دەتوانن لەگەڵ یەکێتیدا بکەونە گفتوگۆ و نەھێڵن بەتەواوی داخلیسکێت بۆ ناو خەرەندی دژ بە خەڵک. دەبێت نەھێڵدرێت ئەم ئاراستە ترسناکە لەناو یەکێتیدا ببێت بە ئاراستەی باڵادەست و بڕیارە چارەنوسسازەکان بدات. بەشە زیندوەکەی ناو یەکێتی دەبێت نەھێڵێت یەکێتی لەم دۆخە ناسکەدا ھەڵەی گەورە و ستراتیژی بکات. لە مێژە لینین گوتویەتی سیاسی ڕاستەقینە ئەو کەسە نییە کە ھەڵە ناکات، بەڵکو ئەو کەسەیە کە ھەڵەی ستراتیژی ناکات. ئەرکی زۆر لایەنە نەھێڵن یەکێتی ھەڵەی ستراتیژی و گەورە بکات.\nبــــــــارودۆخــــــــه‌كــــــــه ئــــــــاڵــــــــۆزتــــــــر ده‌بــــــــێت\tچه‌تری ئازادی هۆڵه‌ندا یادی ڕاپه‌ڕینی شکۆدارکرد له‌ئه‌مستردام


فرم اضاف کردن بەخش | دینداری و ڕقداری بەشی یەکەم\nتا شەیتان هەبێ شەیتاندنیش ئەبێت، شەیتاندنیش شادەماری ڕقە، ئا لێرەوەیە کە عارفەکان کاتیان نیە بۆ ڕقلێبوونەوەی شەیتان و تەنیا خەریکی خۆشەویستی خودان! چونکە ئەوان نایانەوێ دەماری ڕقیان هەبێت، ئاخر دەماری ڕق هەر ئەونەی کە بە پاساوی شتێک هەبوو، ئیتر سەرئەکێشی بۆ هەموو شتەکانی تریش! لە نەتیجەشدا ڕق باڵادەست ئەبێ و خۆشەوسیتی پاشەکشێ ئەکات، ئیتر دین و دنیاش بە شێوەیەک تێک ئەچن، کە نە یەکەمیان بۆنی خوداو نە دووەمیان بۆنی ژیانی لێبێت. یەعنی ڕق و خۆشەویستی پێکەوە کۆناکرێنەوە، تۆ ناکرێ خودات خۆشبوێ و ڕقیشت لە شەیتان بێت، چونکە ئەو ڕقە، دواتر بۆ ڕقگەلێکت کێش ئەکات، کە ئیتر کاتت نەمێنێ بۆ خۆشەویستی خودا! وەک ئەو سونەیەی کە ڕقی لە هەموو شتێکە بە خودی خۆشیەوە، چونکە ئەو کە خۆی بە شتەکاندا ئەتەقێنێتەوە، لەڕاستییا پێش هەرشتێ خۆی بە خۆیدا تەقاندۆتەوە! وەک ئەو شیعەیەی کە ڕق لە نەیارەکانی عەلی و حسێن درێژئەکاتەوە بۆ ڕقلێبوونەوە لە هەموو شتێک و دواجار لە خودی خۆشی، سەیرکە ئەو باڵاترین وێنەی خۆی لە گریان و لەخۆداندا ئەبینێتەوە! یەعنی کە سەرەتا ڕێگەت دا ڕق هەبێت، ئیتر لەوسەرەوە لە ڕێگای ڕقەوە ئەچیت بۆ لای خودا، لەکاتێکا ڕێگای خودا خۆشەویستییە! جا ئەو ڕقە کە دواتر کەڵەکەو ئەستور ئەبێت سەرەتایەکی هەیە، باسەکەی منیش لەسەر ئەو سەرەتایەیە کە پێویست ناکا هەبێت. بۆ ئەوەی بگەین بە خۆشەویستی ئەبی ڕق تێپەڕێنین. بۆ ئەوەی ڕق تێپەڕێنین ئەبێ شەیتاندن تێپەڕێنین. بۆ ئەوەی شەیتاندن تێپەڕێنین ئەبێ شەیتان خۆی تێپەڕێنین. بۆ ئەوەی شەیتان تێپەڕێنین ئەبێ کاهین تێپەڕێنین! بەڵام بۆچی وتوومە کاهین و نەموتووە دین، لەکاتێکا شەیتان چەمکێکی دینییەوە لە دینەوە هاتووە؟ چونکە ئەوەی کە فیکرەی شەیتان ئیستغلال ئەکات بۆ پرۆسەی شەیتاندن کاهینە نەک دین. کاهینیش تەنیا هی دین نیە، بەڵکو تەواوی ئایدۆلۆژیاکان کاهینیان هەیەو هەموو ئایدۆلۆژیاکانیش جیا لە کەهەنە، بوونیان پێویستەو کێشە نین، چونکە جیاوازی و ڕەنگاوڕەنگیی ئەخولقێنن، بەڵام هەموویان لە فۆڕمی کەهەنەدا کێشەن، چونکە جیاوازی ئەسڕنەوە.